"Ahobizi eta belarriprest, biak dira rol aktiboak, eta bietan eman behar dira urratsak"\nArrate Illaro, Euskaraldiko koordinatzailea\nEuskaraldiaren bigarren edizioa 2020ko azaroaren 20an hasiko da. Urrun dirudi, baina antolatzaileak prestaketa lanetan hasiak dira. Edizio honetako berrikuntza ariguneak dira. Ariguneak euskara ulertzen dutenak eta euskara dakitenak elkarrekin euskaraz arituko diren gune kolektiboak dira. Enpresak, elkarteak edo erakunde publikoak izan daitezke. Ariguneez aritu gara hizketan Arrate Illarorekin, baita ahobizi eta belarriprest rolak sakondu beharraz ere.\n2019ko uztailaren 28a\nArgazkia: Jon Urbe / Foku.\nHerri batzordeek, Topaguneak eta Eusko Jaurlaritzak, eta ariguneak izango dituzten entitateek, bakoitzak, zein funtzio beteko du ariguneak identifikatzerakoan, bultzatzerakoan eta sortzerakoan?\nAriguneen aktibazioari dagokionez, herri batzordeen eta koordinazio orokorreko taldearen [Topagunea eta Eusko Jaurlaritza] lana oso antzekoa da, eragin eremua da desberdina. Koordinazio orokorreko eragileak herriz gaindiko entitateak aktibatzen saiatuko gara, nahiz eta herrian sukurtsalak izan. Saltoki katearen herriko dendara edo aurrezki kutxaren sukurtsalera herri batzordeek joan beharrik ez dute izango. Herri batzordea joan daiteke, nahi badu, baina indar handia behar da horretarako. Herri batzordeak herrian kokatutako elkarte, enpresa eta erakunde publikoetara joango dira. Adibidez, osasun zentrora joan beharrik ez dute izango, Osakidetzara gu joango gara. Gu esaten dudanean esan nahi dut batzuetan Eusko Jaurlaritza joango dela, besteetan Topagunea, besteetan aldundiak. Guk funtzio banaketa eginda daukagu. Gure lana eta herri batzordeen lana da herritarrak eta entitateak aktibatzea.\nHerri batzordeek lehentasunak jarri beharko dituzte, zeren entitate guztietara jotzea ez da posible, lan handia da. Guk ere gauza bera egingo dugu, pentsatuko dugu zein entitate mota nahi ditugun gurekin eta horiengana joango gara. Haiengana gerturatzeko modu desberdinak daude: bisitak, aurkezpenak... Herri batzordeek udala baliatu dezakete gutunak bidaltzeko arigune posibleei.\nBeste gauza bat da ariguneak sortzea. Lan hori entitateek egingo dute. Haien egitekoa bi zatitan bereizten dugu: batetik, zuzendaritzen edo arduradunen lana izango da arigune izan daitezkeen taldeak identifikatzea, non kide guztiek gutxienez euskara ulertzen duten. Kide horiekin hitz egingo dute. Bestetik, kideek erabakiko dute arigune izango diren ala ez, ahobizi edo belarriprest moduan parte hartuko duten ala ez. Baietz erabakiko balute entitateak babestu eta erraztu beharko du horien praktika.\nBi norabideei esker sor daiteke arigunea. Zuzendaritzak esan dezake “sor dezagun arigune bat hemen” edo entitateko kideek esan dezakete “hemen arigune bat sor dezakegu”. Beti ere, entitate barrukoek erabakiko dute arigunea sortu ala ez.\nHerri batzordeak entitateetan barrura begirako ariguneak bultzatzen baino kanpora begirakoak bultzatzen irudikatzen ditut, kanpora begira ari denak egiten baitio harrera herritarrari. Eta arigune izan ezin direnak arigune izan daitezen eskatzen irudikatzen ditut, hau da, badakigu entitate horretan euskaraz artatzeko gai ez direla, baina guk hala artatzea nahi dugu.\nHor badago hutsune bat, baina ahobizi eta belarriprestekin gertatzen den bezala da. Euskaraz ez dakiten euskaltzaleak badaude eta ezin dute txapa jarri. Horrek erakusten du salto bat behar dela ariketa egin ahal izateko. Demagun saltoki batean ez dagoela baldintzarik barne eremuan arigunea osatzeko ezta herritarrei zerbitzua eskaintzeko ere, euskaraz egin ahal izango duen inor ez daukatelako. Entitate horrek ezin du arigune izan, baina nahi badu izena eman dezake informazioa jasotzeko, jakin dezan zer egin dezakeen hemendik aurrera pausoak emateko, noizbait hel dadin arigune posible izatera (gero kideek erabakiko dute arigune izan ala ez). Baliabide kutxa prestatzen ari gara entitate horiei emateko.\nLehenengo edizioan ondoko mezua jaso genuen: “Ez daukagu ahobizi eta belarriprest izan daitekeen jenderik baina zer egin dezakegu?”. Euskaraldiaren aitzakian lortzen badugu horietako batzuk interesa edukitzea… Euskaralditik hori baino gehiago ezin dugu egin. Batzuentzat ariketa egiteko aukera izango da eta beste batzuentzat aktibatzekoa. Lehen edizioan foku nagusia hizkuntza ohiturak aldatzea izan da, baina konturatu gara jende askok gogoeta egin duela beraien hizkuntza ohiturei buruz eta gogoeta egitea hizkuntza ohiturak aldatu aurreko pausoa da. Hori ere bada interesgarria, ez da ariketa, baina arau sozialak probokatzen baditu balio du. Entitateek diote: herritarrek eskubidea daukate gurekin euskaraz aritzeko eta beraz guk zer egin behar dugu beraiei hori bermatzeko? Zer pentsatua ematen badie, beharra dagoen seinale.\nHerri batzordeen egitekoetako bat entitateak aktibatzea dela esan duzu. Erakunde publikoek ordea, derrigorra dute euskaraz egin nahi duenaren eskubideak bermatzea. Osasun zentroa eta kirol elkartea, biak dira entitate, baina ardura oso desberdinak dituzte hizkuntzari dagokionez. Ez ote da barregarria herri batzordea herriko osasun zentroko pediatria sailean arigunea sortzeko eskatzen aritzea? Herri batzordeari dagokio lan hori?\nErakunde publikoek bere bidea egin behar dute, zeren beraien baldintzak dituzte. Derrigor egin behar dute euskaraz hala eskatzen bazaie, baina derrigor egin behar dute gazteleraz herritarrek hala nahi badute. Beraz, agian, pertsona horrek ezin du ahobizi izan. Horregatik diot bere bidea egin behar dutela. Herri batzordeek herri elkarteak aktibatzen egin behar dute lan, baina Osakidetza erakunde publikoa da eta Jaurlaritzaren menpekoa da. Jaurlaritzan Hizkuntza Politikarako Sailburuordetza dago eta sail horretatik beste sailetara pasatzea eta eragitea lortu beharko litzateke.\nEsate baterako, anbulatorioetan eta nagusien egoitzetan sortuko diren ariguneen berri emango diegu herri batzordeei, hala batzordeek jakingo dute zein ari diren Euskaraldian parte hartzen.\nArgazkia: Jagoba Manterola / Foku.\nHerritarrok bakarka ere egiten dugu aktibatze lana, etengabe eskatzen diegu entitateei euskaraz egiteko guri.\nEdizio honetan arriskua dago jendeak ulertzeko Euskaraldia entitateetan egingo dela, ariguneetan alegia. Ariguneena gehitzea da, aurreko Euskaraldikoa berdin mantenduko dugu. Ahobizi eta belarriprest izango gara eta horietako batzuk parte hartuko dute ariguneren batean.\nAhobizi eta belarriprestetara etorrita, bi rolek zer esan nahi duten sakonago azaltzeko asmoa duzue.\nKomunikazio foko nagusietako bat izango da ahobizi eta belarriprest rolak azaltzea, ez dadin ulertu hizkuntza gaitasunaz ari garela, baizik eta jokabideaz. Euskaraz ondo moldatzen den pertsona izan zaitezke eta belarriprest izan. Une oro egingo baduzu euskaraz ulertzen dutenekin ahobizi zara, baina ez baduzu une oro egingo, baina askotan bai eta gainera aktiboki eskatuko badiezu ingurukoei hala egiteko, orduan belarriprest izango zara. Eta agian ez duzu egingo ez bat eta ez bestea, nahiz eta euskaraz oso ondo moldatu. Horrelakoak ere badira.\nHizkuntza ohiturak aldatzea bada helburua ez da logikoa gaitasuna dutenak ahobizi izan daitezen animatzea?\nZeren arabera. Guk eskailerak igo nahi ditugu eta banaka, binaka edo hirunaka igo ditzakegu, ezin ditugu bosnaka igo. Batzuentzat, euskaraz ondo moldatuta ere, gazteleraz hitz egitetik euskaraz hitz egitera pasatzea oso ariketa nekagarria da, energia handia eskatzen du, tentsio handia, oso deseroso eta txiki sentitu daitezke. Algortakoa naiz eta Uribe Kostako lagunak ditut. Denak gara ikastolako umeak, batzuk ohitura daukagu egunerokoan euskaraz moldatzeko eta beste askok ez, baina euskaraz denak moldatzen gara. Kuadrillako erdia baino gehiago belarriprest izan zen, eta beste egunetan baino gehiago egin zuten euskaraz, eta gaiaren inguruan gogoeta egin zuten. Norberaren abiapuntuaren araberakoa da. Ez da erraza.\nHizkuntza ohiturak aldatzera doala jabetu den unetik pentsatu behar dugu ariketa egiteko prest dagoela herritarra, jakinda ahobizi rola exijentea dela. Baina ahozibi izan beharko lukeena belarriprest izateak zer zentzu dauka? Ez da hobe ez parte hartzea, indarrik ez baduzu?\nNolabait esan, denok egin dezakegu korrika, baina ez da gauza bera tarteka korrika egitea ala maratoia egiteko prest egotea. Hasiberria banaiz hogei minuturekin hasiko naiz, gero 30 minutu... daukagun abiapuntuaren arabera. Nire kuadrillan sumatu dut garapena.\nPerfil horretan bai, baina neurri handi batean euskaraz bizi diren guneetan? Zestoa batean ez legoke arriskurik? Hau da, euskaraz asko egiten duenak belarriprest rola hartu eta ez dut esango atzera egitea, baina aurrera batere ez egitea?\nBeste kontu bat dago hor ordea, zenbat emateko prest zauden. Ez da 0 edo 100. Nik nahiko nuke euskaraz dakiten guztiek euskaraz hitz egitea eta ez genuke beharko Euskaraldirik. Gauza bat da guk zer nahi dugun izatea euskaltzale aktibo horiek eta beste bat zer nahi duen izan bakoitzak.\nPlastikoaren kontsumoaren adibidea dugu. Batzuk oso kontzientziatuta daude eta bere bizitzatik plastikoa kendu dute eta beste batzuk diote “hasiko naiz saltokira noanean nire poltsa eramaten”. Bakoitzak erabakiko du zenbat emateko prest dagoen. Ekimenak malgutasuna behar du zeren hobea da 50 ematea 0 ematea baino.\n"Entitateek diote: herritarrek eskubidea daukate gurekin euskaraz aritzeko eta beraz guk zer egin behar dugu beraiei hori bermatzeko? Zer pentsatua ematen badie, beharra dagoen seinale”\nJarraitzen dut pentsatzen ezagutza eta erabilera handia den guneetan herritarrak husteko, edo ohituretan hobekuntzarik ez egiteko, arriskua dagoela.\nBeste aukera bat da moldagarritasunaren izenean, Zestoako herri batzordeak bere lanketa egitea herritarrekin eta esatea: eman ezazue ahal duzuen guztia guk baldintzak baititugu ahobizi izateko. Herri batzordearen arabera dago.\nEsan nahi nuen herriaren ezaugarri soziolinguistikoak kontuan hartu beharko liratekeela.\nEta erabilera datua nolakoa den. Hortik gora egin behar da.\nHorixe esan nahi nuen, batzuk oso goian daude eta rolak nola aurkezten dituzun eta zer malgutasun ematen duzun, herritar batzuek gora ez egiteko arriskua dago.\nBelarriprest izanda ere egin dezake elkarrizketen %95 euskaraz, baina egia da kontua dela hamabost egunetan gure hizkuntza ohituretan beste salto bat ematea, lehen egiten genuena baino gehiago egitea. Bakoitzak ikusiko du zein den bere abiapuntua eta zer komeni zaion.\nBelarriprest rolak ez duela laguntzen, alegia.\nRol pasibotzat jo genuelako: niri egidazu euskaraz eta nik jarraituko dut berdin-berdin. Belarripresta ere saiatu behar da euskaraz egiten, agurrak badira ere. Biak dira rol aktiboak eta bietan eman behar dira urratsak, ariketa ondo egiten bada.\n2020ko Euskaraldia nolakoa izango da?\n2018an bezala, ahobiziak eta belarriprestak izango dira. 2020ko berrikuntza ariguneak dira, hots, entitateek, dela denda txiki, saltoki handi, erakunde publiko, lantegi edo herriko elkarte, euskaraz egin ahal izateko guneak sortuko dituzte.\nHurrengo Euskaraldia ez da 2019aren hondarrean izango, 2020an baizik. Hala ere, oraingoan, prestaketa lanak urte eta erdiz luzatuko dira. Euskaraz aritzeko ariketa 2020ko azaroaren 20tik abenduaren 4a bitartean egingo da. Hamabost eguneko ariketa izango da, beraz, aurtengoa.\nIaz bezala, ahobiziek eta belarriprestek protagonismo handia izango dute, eta egiteko bera. Hala ere, Euskaraldiaren antolatzaileen nahia da aurten bi rolak hobeto azaltzeko ahalegin handiagoa egitea eta ariketa sakonago eta zorrotzago egiteko aukera izatea. Iaz hizkuntza gaitasunarekin lotu ziren bi rolak, eta horregatik, ahalegin berezia egingo dute rol bakoitzak zer esan nahi duen azaltzen. Iaz bezala, identifikazio txapak eramango dira paparrean. 2018an 225.000 herritarrek eman zuten izena. Jende gehiagok parte hartzea nahi dute antolatzaileek, Euskal Herrian euskara ulertzen duen jende kopurua hori baino handiagoa baita.\n2020ko berrikuntza ariguneak izango dira. Ariguneak euskara ulertzen dutenak eta euskara dakitenak elkarrekin euskaraz arituko diren gune kolektiboak dira. Entitateek, hau da, edozein motako erakunde publiko, enpresa, denda edo herri elkartek halako guneak sortzeko erraztasunak jarriko dituzte eta gune horietako pertsonek ariketan parte hartzeko nahia adierazi beharko dute. Euskaraldiaren antolatzaileek ariguneak sortzen eta identifikatzen egingo dute lan. Ariguneak barrura begira edo kanpora begira sor daitezke. Adibidez, barrura begira, enpresa bateko bilerak euskaraz egin daitezke parte hartzaileek euskaraz ulertzeko gaitasuna dutelako eta enpresan zuzendaritzaren eta langileen artean bilera horiek arigune bihurtzea erabaki dutelako. Kanpora begira, saltoki handi batek saltzailez osatutako arigune bat sor dezake erosleak euskaraz artatzeko.\n2018ko Euskaraldian parte hartu zutenen artean hiru galde-sorta banatu ziren eta hortik abiatuta egindako ikerketaren emaitzak irailaren bukaera aldera emango dira.\nEuskaraldiaren antolatzaile nagusiak iazko berak dira: Eusko Jaurlaritzako Hizkuntza Politikarako Sailburuordetza eta Euskaltzaleen Topagunea. Haiekin batera arituko dira Euskarabidea, Euskararen Erakunde Publikoa eta Euskal Elkargoa.\nUrte eta erdiko kronograma\n2018ko Euskaraldian 405 herri batzorde sortu ziren Euskal Herrian. Asko Euskaraldia bukatu ondoren desegin ziren, beste batzuek aurrera egin dute. 2020an gauzatuko den Euskaraldirako herri batzordeen izen-ematea jada hasi da. Batzordeek abendura bitartean izango dute izena emateko aukera.\nLehen urratsa da arigunea sortzeko gai diren aztertzea, alegia, ea guneko kideek euskara ulertzeko gaitasuna duten. Azterketa hori egiteko izen-ematea 2019ko urritik 2020ko uztailera bitartekoa izango da. Azterketa eginda, arigune izateko izena emateko epea 2019ko azaroan irekiko da eta 2020ko uztailean itxi.\nAhobiziak eta belarriprestak\n2020ko irailetik aurrera eman ahal izango dute izena.\nKanal hauetan artxibatua: Euskaraldia | Euskararen erabilera\nTolosa eta Beasainen ere udalek arauak zorroztu dituzte, COVID-19 kasu berriak saihestu nahian


txintxarri.eus: Presoen aldeko oihuek eta bizikletek bete dituzte Lasarte-Oriako errepideak\nPresoen aldeko oihuek eta bizikletek bete dituzte Lasarte-Oriako errepideak\nMont de Marsan eta Zaballako espetxeak era sinbolikoan lotzea du helburu Orain presoak ekimenaren baitako bizikleta itzuliak. Donostiatik Altsasura bitarteko etapa egiten ari dira gaur; 10:30ak aldera igaro da herritik. Presoen aldeko oihuek eta bizikletek bete dituzte errepideak\nTxintxarri 2018/07/22 10:58\nHainbat herritarrek erantzun diote pasa den asteartean Lasarte-Oriako Sarek egindako deiari, eta errepidera atera dira, presoen aldarriak bizikleta gainean Altsasura arte garraiatzeko. Donostiatik abiatu da bizikleta itzuli honen hirugarren etapa, eta Nafarroarantz doa uneotan. Orain presoak ekimenaren baitako ekintza da; Mont de Marsan eta Zaballako espetxeak era sinbolikoan lotzea du xede.\n09:30erako prest zeuden hainbat herritar, Atsobakarreko biribilgunean. Presoen aldeko banderak eta ikurrinak eskuetan, eta bizikleta gainean. Donostiatik etorri diren txirrindulariak atzeratu egin dira apur bat, eta kafetxo bat hartzeko aprobetxatu du batek baino gehiagok; presoen aldarriak lau haizetara zabaldu aurretik indarrak hartzeko. 10:30ean iritsi da tropela, bi furgoneta aurrean zituela. Bozinek eta megafonoko soinuek iragarri dute euren etorrera.\nEsan bezala, Atsobakarreko biribilgunean egin dute bat herriko txirrindulariek tropelarekin. Tajamar aldera jaitsi dira, biribilgunean sartu eta Kale Nagusitik pasatzeko. Zumaburu auzoa pasa dute aurrena, Oztaran gero, Basaundi, Oria, eta Nafarroarantz abiatu dira. Altsasura iristea du xede gaurko etapak. Bihar abiatuko dira Zaballako espetxera; bertan bukatuko dute bizikleta itzulia.


Mintzalagunen familia handia : Irutxuloko Hitza\nMintzalagunen familia handia\nMintzalaguna ekimenaren 25. urteurrena dela eta, horri buruzko nire bizipenak laburtzeko eskatu didate. Atera zaidana, ordea, ez da historia laburra, ezta nire bizipen hutsa ere; bietatik du pixka bat, alegia.\nArtean Donostiara iritsi berri, Bageran bazkide egin eta urteko Batzar Orokorrean izan nintzen 1993an, eta bertan entzun nuen lehenengoz Mintzalagunaren berri (25 urte jada!). Gerora jakin dudanez, hasiera hartan asko eta askori ideia zoroa iruditu zitzaien, euskaraz hitz egitea beste helbururik gabe, ezezagunak elkartze hori. Ez omen zioten etorkizunik ikusten. Niri, berriz, ideia bikaina iruditu zitzaidan, eta zalantzarik gabe, Bageran horixe zen niretzako moduko lana. Berehala eman nuen izena.\nGogoan dut Jabi, egiatarra, nire lehenengo bidelaria.\nUrtez urte, taldetxoak handituz joan ziren, bikoteak hirukote, laukote eta boskote bihurtu ziren, mintzalagunen familia bera ere handitzen ari zen seinale. Taldetxoen arteko harremanak indartzeko eta bidelariei euskaraz egoera gehiago bizi ahal izateko aukera emateko, asteroko hitzorduez gain, mendi irteerak, txango kulturalak eta afariak antolatzen hasi zen Bagera.\nGogoan ditut Belen, Arantza, Marta, Ana, Maria, Ainhoa, Jon…\nDonostian mintzalagunen familia handitzearekin batera, hemengo ideia zoro hori probatzea pentsatu dute beste elkarte eta talde batzuek ere. Era horretan, Euskal Herri osora hedatu da jada familia hori, lehengusu, osaba-izeba eta ahaide berriz hornituz. Familia handitze horrek urteroko familia bilerak ere ugaritzea ekarri du, eta Mintza Egunean Euskal Herri osoko bidegileak eta bidelariak, berbalagunak eta mintzalagunak elkartzen dira, han eta hemen ezezagunek elkarrekin euskaraz hitz egin dezaten.\nGogoan ditut, nola ez, Sonia, Gorka eta Teresa, hiru ikasturte egin genituen astero-astero elkartzen, bataren penak eta bestearen pozak edo etxeko gorabeherak adituz eta kontatuz.\nEuskaraz ikasten ari direnek edo eguneroko bizitzan euskaraz normal antzean moldatzeko urratsa egin ez dutenek beharrezko duten babesa da oraindik ere mintzalagunen familia. Patxadaz eta pazientziaz entzungo dituen solaskideak behar ditu hitz egiteko zailtasunak eta aukera falta dituenak, eta horixe eskaintzen dio familia honek. Tarte laburra bada ere, patxadazkoa eta, aldi berean, eguneroko bizitzaren edo kaleko giroaren antzekoa eskaintzen dio mintzalagunak bidelariari eta, bide batez, euskarari. Euskaltegiko orduen osagarri bat nahi duenak tresna ezin hobea du; euskaltegia atzean utzi ondoren eguneroko bizitzan euskaraz bizitzeko aukera handiegirik ez duenari ere babes bikaina ematen dio.\nGogoan ditut Joxean, Inma, Elena, Iñaki…\nHori guztia da, eta askoz gehiago, Mintzalaguna. Donostian hasitako hark, uretara botatzen den harriak, nola uhinka-uhinka hedatu du bulkada hori Euskal Herri guztira, eta, Skype bidez, baita urrutiago ere.\nGogoan ditut Monika, Eduardo, Nuria, Isabel, Marijo, Sophie, Guido… Gogoan mendi irteeratako lagunak, txangoetakoak, afarietakoak… Euskaraz hitz egiteko elkartutako ezezagun talde horiek familia handia osatu dute.\nAne Loidi Garitano, Bidelaguna


LAUGARREN ASTEA - Blog de MaddiErauskinIkom\nEscrito por MaddiErauskinIkom el 12-03-2018 en BOSGARREN ASTEA. Comentarios (0)\nASTELEHENA (URTARRILAK 22):\nIritsi da berriz ere astelehena, eta astero bezala, nire gaurko eginbeharra 1990 Gastrotekako menua diseinatzea izan da.\nHemen utziko dizkizuet gaurko menuaren argazkitxo batzuk:\nHauek izan dira gaurko diseinuak, testu polit bat prestatu diet eta sarera igo ditut Facebookera eta Instagramera hain zuzen.\nJarraian, badakizue, bost instastory ere prestatzen ditudala, astelehenetik, ostiralera, egunero ezberdina Instagramera igotzeko\nHona hemen aste honetako batzuk:\nGastromenuekin bukatu ostean, LumaGorrirekin jarri nahiz. Zenbat eduki desberdin sortu ditut datozen egunetarako alde batetik irudiak eta bestalde zenbait testu erakargarri eta facebooken programatu ditut, eurek begirada bat botatzeko.\nBestalde, Errezeta bat ere egin dut, GIF formatuan. Oraindik ez dizuet azaldu, gaurkoa izan delako nire lehenengoa. Infografiak egiten diren moduan, hilabetean pare bat errezeta ere igotzen direla LumaGorrira.\nOraingo honetan oilasko errea sagarrekin tokatu da. Hona hemen duzue esteka.\nURTARRILAK 23 (ASTEARTEA) :\nGaur hilak 23 asteartea, lehenengo orduan, LumaGorriko zenbait argitalpenekin sortzen aritu nahiz eta berdina 1990 Gastrotekarekin ere.\nIzan ere, 1990 Gastrotekak egoitza bat dauka Tolosan eta Inauteriak datozela kontuan izanik, horren arira zerbait sortu behar izan dugu, sare sozialetara igotzeko.\nBestalde sare sozialak kudeatzen aritu nahiz eta estatistikak nola dauden taula batean ipini ditut.\nBukatzeko, urteko egutegia hartu eta egun internazionala begiratzen aritu nahiz;\nUrtarrilak 30 → Biolentziaren aurkako eguna\nOtsailak 4 → Minbiziaren aurkako eguna\nMartxoak 22 → Uraren eguna\nApirilak 7 → Osasunaren eguna\nUrtarrilak 16 → Kroketen egun internazionala\nIrailak 13 → Txokolatearen egun internazionala\nUrriak 16 → Ogiaren egun internazional\nZertarako egun hauek bilatu? Gaur egun sare sozialetan geroz eta gehiago ipintzen dira horrelako egunetako ospakizunak eta guk ere hori egin nahi izan dugu. Batez ere 1990 Gastrotekari lotuta, horregatik ipini ditut janariari lotuta dohazen egunak.\nURTARRILAK 24 (ASTEAZKENA)\nGaur abisatu digute datorren Astelehena, hilak 30, Tolosako 1990 Gastrotekak, 10 urte beteko dituela eta hori ospatzeko festa bat egiteko asmoa dutela arratsaldean.\nOrduan, gure lana kartelak egitea izan da sare sozialetan argitaratzeko. Pentsatu dugu bi kartel egitea. Bat egitaraua azalduko duena, hau da, igandean plazaratuko duguna, hurrengo egunari begira eta bestea Astelehenean bertan igoko duguna Tolosako gastroteka zorionduz.\nHona hemen egin ditudan bi kartelak:\nHorrez gain, datozen hilabeteetako, hau da Otsaileko eta Martxoko egutegiak egiteaz arduratu nahiz. Dauden ekintza ezberdinak bertan ipiniz.\nBukatzeko LumaGorrirekin aritu nahiz.\nURTARRILAK 25 (OSTEGUNA):\nGaur hilak 25 osteguna; Lehenengo orduan, LumaGorrirekin jarraitu dut, atzo arratsaldean egin nituen edukiei testuak ipini dizkiet eta beti bezala, Facebooken ipini ditut, programatuta, eurek ikus ditzaten.\nAzkenean lehen aipatu nizuen bezala, nahiz eta guk euren web orria eta sare sozialak kudeatu euren oniritzirik gabe ezin dugu ezer egin, oso zorrotzak baitira euren arauekin.\n1990 Gastrotekan ere egunerokoak egin ditut eta ea zerbait berririk aurkitzen dudan bertan ipintzeko begiratzen aritu nahiz. Horretarako, beste Gastroteka edo Jatetxe batzuen sare sozialak arakatzen ibili nahiz, ideia berriren bat zeukaten edo burura etortzen zitzaidan ikusi asmoz.\nURTARRILAK 26 (OSTIRALA):\nLehenengo orduan, Taniarekin LumaGorriko web orria egiten aritu nahiz, berari laguntzen eta berak zenbait gauza berri azaldu dizkit.\nBestalde, dagoeneko Martxora begira, LumaGorriko argitalpen berriekin jarri nahiz. Azken finean Otsailaren hasiera segituan dator eta eurei Otsailaren bigarren astean edo Martxoko egutegia erakustea gustatzen zaie, orduan zerbait berria sortzen aritu nahiz.\nJarraian, 1990 Gastrotekarako ere zenbait testu prestatu ditut. Beste argazkietakoengandik bereizgarriagoak diren testuak. Izan ere gelditzen diren argazkiak ez baitira horren erakargarriak baina testu onen laguntzaz, jarraitzaileen gustukoak izan daitezen da gure helburua.


EAJ-PNVk Sahararen aldeko karabana solidarioarekin kolaboratzeko deia egin dio euskal gizarteari,eta gatazkari irtenbidea ematea exijitu du\nJone Berriozabal legebiltzarkideak babesa eta errekonozimendua adierazi dio Saharako errefuxiatuen bizi-kalitatea eta ongizatea hobetzea helburu duen ekimen honi. "Herri solidarioa gara, eta, beste urte batez, justizia sozialeko eta elkartasuneko gure balioak erakusteko aukera dugu. Horren zergatia babesten dugu, eta konponbide baketsu, justu eta iraunkor bat lortzeko lan egiten dugu "\n18 Abendua | Eusko Legebiltzarra\nSahararekiko elkartasunerako euskal karabana gaur goizean aurkeztu da Eusko Legebiltzarrean, SEADen Lagunen Elkarteko ordezkariek, Saharako ordezkariak Euskadin, Euskal Fondoak eta "bakea eta askatasuna saharar herriarentzat" talde parlamentarioak parte hartu duten ekitaldi batean. Ekimenak euren lurretatik desplazatutako milaka sahararren sufrimendua arintzea du helburu, Marokok legez kanpo okupatuta, galkorrak ez diren elikagaiak bidaliz, hala nola arroza, pasta, lekaleak eta azukrea eta konpresak. Otsailaren 29an abiatuko da karabana Donostiatik, eta bederatzi kamioik osatuko dute. Jone Berriozabal legebiltzarkide jeltzaleak adierazi nahi izan du ekitaldi honetan EAJ-PNVk babesa eta errekonozimendua eman diola Saharako errefuxiatuen bizi-baldintzak hobetzeko kanpaina solidario honi.\n"Errefuxiatu guneetan bizi diren pertsonak kanpoko laguntza humanitarioaren menpe daude. Saharako biztanleen elikadura-segurtasuna eta nutrizioa bultzatzen ditugu, eta horregatik dira garrantzitsuak gaur aurkezten ditugun ekimenak ". Berriozabalen esanetan, Saharako gatazka, gainera, existitzen den zaharrenetakoa eta ahaztuenetakoa da. Horregatik, funtsezkoa da horren berri ematea, errefuxiatuen oinarrizko premiak asetzeko behar den laguntza biltzeko. "Guztion artean bizirik mantendu behar ditugu gure elkartasun eta justizia sozialeko balioak, elkartasun horrek ahalbidetuko baitu haien bizimodua hobetzea. Zuen herriaren egoera ikusaraztea, berehalako beharrei erantzutea eta gatazkari bidezko konponbidea bilatzea ahalbidetzen duten ekimen guztietan gure babesa izango duzue beti", esan du. Era berean, Berriozabalek Fronte Polisarioak Euskadin duen ordezkaritzak, elkarteek eta herri honen egoeraren berri emateko lanean ari diren pertsona guztiek egiten duten lana azpimarratu du, bere kausak agenda politikoan presente egoten jarrai dezan.\nSaharar herriaren determinazio askea bermatuko duen konponbide "baketsu, justu eta behin betikoa" eskatu du berriro legebiltzarkide jeltzaleak. "Haien aldarrikapen zilegi eta justua babesten dugu, eta nazioarteko ebazpenak betetzea eta nazioarteko legezkotasuna Mendebaldeko Saharan aplikatzea exijitzen dugu. Urte asko dira borroka baketsu eta erresistentziaz beterik; Euskal Herria beti egon da zuekin, eta egoten jarraituko du ".


Goiko kaleko dendak eta festak; Eguberriak - Ahotsak.eus\nGoiko kaleko dendak eta festak; Eguberriak
Goiko kaleko dendak. Tindategia eta janari denda. San Agustinetan festak egiten zituzten. Gero, agustinetan hasi ziren. Buruhandiak, zinta lasterketa, musika... Bertsolariak gero hasi ziren. Ama-alabak dantzan, Gabonetan. Kantatzeko zaletasuna. Elizako kantak.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ERR-005-010 kodeko bideoa nahi duzula aipatzea: ahotsak@ahotsak.eus\nGoiko kaleko dendak. Tindategia eta janari denda. San Agustinetan festak egiten zituzten. Gero, agustinetan hasi ziren. Buruhandiak, zinta lasterketa, musika... Bertsolariak gero hasi ziren. Ama-alabak dantzan, Gabonetan. Kantatzeko zaletasuna. Elizako kantak.\nGaia(k): Ohiturak eta bizimodua » Erlijioa » Eliza giroko ospakizunak , Herria, azpiegitura » Herri-antolaketa » Merkataritza, dendak (kokapena) , Aisia » Jai-giroa » Herriko ospakizunak , Aisia » Kultura » Musika\nEskolara moja frantsesetara\nJai eguna baserriko neskentzat


Hogeitazazpigarrenez, frontenis festa Berrobin - Berrobi - Tolosaldeko ataria\nHogeitazazpigarrenez, frontenis festa Berrobin\nJosu Artutxa Dorronsoro 2018-12-08 19:39\nIon Ander Izagirre frontenis txapelketak baditu txapeldunak. Jokatu beharreko lau finaletatik hiru jokatu dira, arratsaldean, herriko frontoian, eta beste urte batez, Odei Arregi izan da txapeldun mutiletan. Izen nabarmenetako bat, berriz, Xabi Goikoetxearena izan da.\nXXVII. edizioa izan da aurtengoa, eta guztira 72 bikotek hartu dute parte gaur amaitu den txapelketan. Berrobiko frontoian bildu dira aurten lehiatu diren bikote asko, finalak ikusteko gogoz. Lau final ziren jokatzekoak: mutilen binakakoa, bikote mixtoena, nesken binakakoa eta mutilen bakarkakoa. Hala ere, txapelketa mixtokoa ez da jokatu, Mireia Barriolak, futbol partida bat jokatu behar zuela eta ezin izan duelako azaldu. Hortaz, bera eta Xabi Zubiria azpitxapeldun izan dira, eta Xabi Goikoetxeak eta Leire Jauregik jantzi dute txapela.\nLehen partidan, Xabi Goikoetxeak eta Ibai Amundarainek, Markel eta Ander Agirre anaiei 30-16 irabaztea lortu dute. Azken urteetan partida gogorretara ohituta bageunden ere, gaurkoa motza izan da, baina polita", aitortu du Iker Elustondo antolatzaileak. Bigarren partidan, berriz, aurrez aurre, berez aritu behar ez zuten bi bikote aritu dira. Mirari Arteaga eta Maialen Senperena amezketarren ordez, Aiora Galarza eta Alazne Garmendia aritu dira, Aiora Lasarte eta Mireia Barriolaren aurka. Azkenean, 30 eta 18 nagusitu dira azken unean finala jokatzera deituak izan diren bi jokalariak.\nAzken partidan, berriz, txapelketa honetan klasiko bihurtu den Odei Arregik, lehendik partida bat jokatu duen Xabi Goikoetxearen aurka neurtu ditu indarrak. Azkenean, 30 eta 13 gailendu da azken urteetako txapelduna. "Ez dakit seguru seigarrena edo zazpigarrena jarraian lortu duen, baina Nikolas Artola gertu du palmaresean. Ikusten da azken urteetan gazteak nagusi direla, belaunaldi aldaketa bat eman dela, eta herritik kanpora ere, eskualdean ezagun egin dela txapelketa. Hala ere, Arregiri irabaziko dion partaideren bat topatzea oso zaila da", aipatu du Elustondok.


Muskizko Udaleko Kultura Sailak Umore Denboraldia antolatu du, azaroaren 16rako, 23rako eta 30erako (larunbatak). Meatzari Aretora hurbiltzen diren bizilagunei eta bisitariei irribarrea ateratzen ahaleginduko dira “Tres días con el grajo”, “Mandíbula afilada” eta “El enjambre” antzezlanak.\nIkuskizun hauetaz gozatzeko sarrera indibidualen prezioa 7 eta 18 euro artekoa da, eta arratsaldeko 19:30ean eskainiko dira hiru emanaldiak. Aurreko denboraldietan bezalaxe, Muskizko Udalak 32 euroko bonuak ipini ditu ikus-entzuleen eskura, hiru saioetara sartzeko, eta abonua ateratzen dutenek The Upper taldearen gospel kontzertura ere sartu ahalko dira, azaroaren 20an (ostirala).\nAzaroaren 16an, larunbatean, 19:30ean, “Tres días con el grajo” antzezlanaren txanda izango da, José Luís nazioarteko piano-jotzaile entzutetsuaren kontakizuna, José Luisek berak kontatzen duena, tarteka, kontzertuan zehar. 23an, larunbatean, Jon Plazaola eta Noemí Ruíz igoko dira oholtzara, “Mandíbula afilada” lanarekin, tarte atsegina igarotzeko proposamen paregabea, egoki eraikitako errealitatearen eta nahiaren arteko jolas bati buruzko proposamena.\nBukatzeko, hileko azken larunbatean “El Enjambre” obra eskainiko da Muskizko Meatzari Aretoan. Antzezlan honetan, Euskal Herriko emakume aktore batzuek komedia bat aurkezten digute, zeinean lagunak diren 6 emakume landetxe batean elkartzen baitira, ezkon-agur bat ospatzeko.\nEgitaraua (PDF 800KB)


Difusión y producción | Emagin\nEn este ámbito se ha trabajado en las siguientes líneas de trabajo:\nEkarte eta kolektiboetan eraso matxisten kudeaketarako protokoloak egiteko gida\n«Gero eta gehiago dira kolektibo, elkarte eta antolakundeen barruan salatzen diren jarrera eta eraso sexistak. Zer egin holako kasuetan? Gure kolektibo eta elkarteak horrelako kasuak kudeatzeko prestatuta daude? Baliabideak jartzen ditugu horrelako kasuak bideratzeko? Nola egiten da minaren erreparazioa? Zein neurri hartzen ditugu erasoak burutu dituzten kideekiko? Egungo justizia punitibo patriarkalean sinetsi ez arren, zigorra nahi dugu beraientzat? Zein justizia eredu nahi dugu eta hori praktikan nola egikaritzen da? Nolako prestakuntza feminista eta kultura emozionala dugu komunitate bezala horrelako kasuetan inplikatzeko eta horiek kudeatzeko?\nIkusita gai honetan dauden hutsuneak eta azken urteetako esperientzia oinarri, Emaginetik tresna praktiko eta erabilgarri bat sortu nahi izan dugu. Indarkeria matxistarekin amaitzeko eta gure mugimendu zein kolektiboetan ematen diren egoerak kudeatzeko ardurak, kolektiboa izan behar duela uste dugu. Dagoeneko ezin dugu inguruko feministengan delegatu horrelako kasuak kudeatzearen erantzunkizuna. Egungo justizia ereduak ere zalantzak sortzen dizkigu, besteak beste, askotan erasoa jasan duenaren berbiktimizazioa ekartzen duelako. Gainera, kontutan hartu behar dugu erasoak aipatzerakoan ez garela soilikbortxaketa bezalako kasu larriez mintzo. Aitzitik, ikusgarrienak diren erasoen azpian gertatzen diren bestelako eraso eta jarrera matxista oro azaleratu nahi dugu. Egunerokotasunean gertatzen diren jokaerak ere mahaigaineratu eta kudeatu behar dira elkarte feminista izan eta kasu larriak ekidin nahi baditugu.\nHorregatik, kolektibo edo elkarte bakoitzak bere lanketa eta protokoloa egiteko GIDA BAT sortu dugu. Ez, ordea, zalantza eta beldurrik gabe. Izan ere, kontziente gara elkarte edo kolektiboetan ematen diren erasoak konplexuak direla, askotan harreman pertsonalak zeharkatzen dituztela, aurreikusi ezin diren elementuak gurutzatzen direla, kudeatu beharreko emozio eta behar ezberdinak (askotan kontajarriak) loratzen direla, etab. Errespetu, zaintza, ardura eta humiltasun askorekin egin beharreko prozesu konplexuak izaten dira. Kasu bakoitza mundu bat da eta ez dago elementu eta aldagai guztiak aurreikusi eta kontrolatu ditzakeen protokolorik. Ondorioz, nabarmenak dira gida honen mugak. Alta, muga eta kontraesanak izan arren, gure asmoa gai honekin komunitate bezala egiten ari garen ikasketa prozesuan tresna praktiko bat eskaitzea da»\nZurrumurru matxisten gida – Uste ustelak\nPublikoki, berdintasunaren aldeko diskurtsoa gailendu da, eta indarkeria matxistaren kontrako ekimenak, agerraldiak eta jardunaldiak ditugu nonahi. Hala ere, sexuen arteko harremanei buruz gizartean errotuak ditugun sinesmenak eta jarrerak ez dira hainbeste aldatu. Horren isla garbia dira zurrumurru matxista deitu diegun horiek. Herritar askok ditugun pentsamendu eta sentipenetatik abiatuta ahotan erabiltzen ditugun uste ustelak; indarkeria matxistaren erroan sustraituta dauden iritziak, zeinak indarkeria matxista baimentzen duten ekintza bilakatzen baitira.\nEsku artean duzun gida hau da indarkeria matxistari aurre egiteko tresna. Autodefentsa feministarako eta banakako nahiz taldeko ahalduntzerako bitartekoa. Azken batean, eraldaketarako beste tresna bat.\nMito eta zurrumurru matxistak zer diren, nola adierazten diren, haien jatorria zein den, haiei aurre egiteko erantzunak eta estrategiak eta abar bildu nahi ditu gida honek. Kontzientziak astindu nahi ditugu eta, halaber, maitasunaren, elkartasunaren eta gozamenaren inguruko diskurtso ireki eta ugariak sortu.


Jose Ariztimu�o Aitzol\nJose Ariztimuño Aitzol (Tolosa 1896 - Hernani 1936)\nGerra aurreko kultur bilkuretako argazkietan, gehien zabaldu direnetan, maiz, ia gehienetan, sotanaz jantzitako gizon lodi samar bat kausituko dugu �Txirrita zen gailentzen zuen bakarrenetakoa�. Zinez itzal handiko, Tolosan jaiotako Jose Ariztimu�o.�Aitzol ezizenez ezaguna gerra aurreko euskalgintzan, inoiz esan izan da, euskalgintza bezain beste, herrigintza izan zela Aitzolek landu zuena.\nApaiztu ondoren, Espainiako Elizaren Misio Batasuneko idazkari izendatu zuten eta Bartzelonara aldatu zen. 1930ean Donostiara itzuli eta berehala, sortu berria zen Euskaltzaleak elkartearen zuzendaritza hartu zuen; ondoren, Eusko Pizkundea mugimenduaren hastapenetako oinarriak jarri zituen. Antolatzaile aparta, elkarrizketa maite zuen, Madrilekin hartu-emanetan sakonduz, akordioetara iristea zuen helburu, bide horrek irakaskuntzaren elebitasuna bezalako lorpenak ekar zitzakeelakoan. Europako herriek kultur alorrean egindakoaz jantzia, Abaddiaren jarraitzaile, Kataluniako esperientzien berri bazuen, antolatzaile bezain beste, kontrolatzailea zen Aitzol. Sustatzailea kultur eztabaidetan ere, hasiera batean, Lauaxeta eta Lizardi buru zuten kultur alorreko berrikuntza kritikatu zuenak, 1934an bi poeten maila goratu zuen (berandu, Lizardik laudorioak entzun zitzan). Bide berriak, bide guztiak direla ikasi ote zuen. Idazlan gehienak, gazteleraz idatzi zituen.\nGerra pizturik, geldirik ez zekien Aitzolek, EAJ eta karlisten arteko akordioa lortzen saiatu zen, eta jardun horretan ari zela, frankistek harrapatu egin zuten Pasaian. Hernanin fusilatu zuten eta orduko-gaurko prentsak ez zion losintxarik eskaini.\nPatxi Larrion Gure Mendea


“Hitzak ez dira inoiz hiltzen, eta, ondorioz, Artze gurekin dago”. Noticias de Gipuzkoa\n“Hitzak ez dira inoiz hiltzen, eta, ondorioz, Artze gurekin dago”\nAntolakuntzan parte hartutako herritar batzuk, atzo, Zumetak egindako kartelarekin.\nEkainaren 16an euskal sortzaile handiari omenaldia egingo zaio Usurbilen\nAitziber Muga - Viernes, 1 de Junio de 2018 - Actualizado a las 06:03h.\nUsurbil - Ekainaren 16an Joxan Artze sortzaile handiari Usurbilek egingo dion herri-omenaldia aurkeztu zuten atzo. Herritarrak eta Udala eskuz esku aritu dira azken hilabeteotan ekitaldia antolatzen, eta deia egin zieten herritarrei zein kanpotarrei egun horretan Usurbilera etortzera Artze bizitzera, bakoitzak nahi duen eran.\nArtista urtarrilaren 12an zendu zen. “Sortzaile handi bat galdu zuen euskal kulturak. Eta pertsona handi bat Usurbilek”, adierazi zuen Alaitz Aizpuruak, Kultura zinego-tziak. “Zaila zaigu Artze hitz bakarrarekin deskribatzea, bere lana eta ekarria izugarri handia izan baita arlo eta eremu ugaritan, izan literaturan, izan musikagintzan, izan herrigintzan”, gaineratu zuen. Ar-tze poeta, idazlea eta txalapartaria izan zen, Ez Dok Amairu taldearen kide eta Txoria Txori poemaren sortzaile.\nAizpuruak gogora ekarri zuen Joxan Artzek behin idatzitakoa: “Gizon handia da mundua eta mundu ttikia gizona idatzi zuen behin, dotorezia handiz, Joxan Ar-tzek, mundua eta gizonaren arteko harremanaz mintzatzeko, elkar topo egiten duten bidegurutzeaz hausnartzeko”. “Guk, ekainaren 16an, Joxan Artzerekin elkartu nahi dugu berriz, dagoen tokian dagoela ere. Jakin baitakigu dagoenean dagoena, nonahi dagoela, inora joan beharrik gabe, txoria bailitz. Ihesean”, aipatu zuen.\nEkainaren 16ean Artzeren mundu handia ezagutu, irudikatu, oroitu, sentitu, partekatu eta bizi nahi dutela nabarmendu zuen zinego-tziak, “Artze, dagoen tokian dagoela ere, guregan baitago”. Izan ere, haren esanetan, “handia da Artzeren mundua, unibertsoa, unibertso aberats eta zabala. Hainbat iturritatik osatua. Iturri zaharretatik, baina, aldi berean, ur berria edaten. Apurtzen eta eraldatzen. Nola formaz hala mamiz. Hitz berriak sor-tzen, hitz biziak aditzen, baina, beti, betiko hizkuntza zaharretik. Euskaratik eta euskaraz. Iragana eta etorkizuna josten. Eta gehienetan Usurbil abiapuntu. Usurbilgo toki eta bazterrak. Agerikoak eta ezkutukoak”.\nYolanda Arrieta idazleak ere hi-tza hartu zuen eta egun honen antolakuntzan herritik sortutako ekimena zelako parte hartzera animatu zela aitortu zuen. “Heriotzari bizitzatik begiratzeko modu bat da ekitaldi hau. Artzeren hitzak guztion artean sentitzeko, imajina-tzeko, partekatzeko, bizitzeko. Ekitaldi honetan, Artzeren hitzak berpiztuko ditugu, modu horretan, pertsona bera ere berpiztuz. Artze gurekin egongo da, guregan baitago oraindik ere”. Arrietaren esanetan, hitzak ez dira inoiz hiltzen, eta, ondorioz, pertsona, idazlea, ere ez.\nEkainaren 16ko ekitaldi handiaz gain, hilaren 13an solasaldi bat egongo da 18.00etan Potxeonea kultur etxean. Joxan Artze, espirituz ere bai hitzaldia aurkeztuko du euskal idazle eta olerkaria den Andoni Salameronek. Gainera, aurretik eta ekainaren 16ra arte erregistro liburu bat egongo da Potxoenean Artzeri idazteko.\n10.30ean. Harria Hitz bisita gidatua egiteko aukera izango da. Aurrez izena eman behar da: 688 818 017 telefonoan edo info@kultour.pro helbidean.\n12.00etan. Joxan Artze oroituz ekitaldi nagusia Mikel Laboa plazan. Txalaparta, poesia, dan-tza, kantua eta musika izango dira.\n17.00etan. Joxan Artze sentituz ekitaldia Olanoneko anfiteatroan. Haurrek marrazkiak egingo dituzte txalaparta entzunez sentitzen dutenarekin. Ondoren, ipuin kontaketa laburra izango da.\n18.30ean. Joxan Artze partekatuz ekitaldia Dema plazan. Joxan Artzeren lanaren aitortza egingo da, poesia eta txalaparta uztartuz.\n22.30ean. Joxan Artze Biziz ekitaldia frontoian. Dantza, txalaparta, poesia, musika eta bertsoekin ikuskizuna.


Erizainen ikuspuntua garrantzi handia du pazienteen osasunean\nErizainen figura funtsezkoa da gure zentroan osasun-jarduera garatzeko. Aste honetan erizainen nazioarteko eguna ospatzen dugu, maiatzaren 12a baita Florence Nightingaleren jaiotze-eguna, erizaintza profesionaleko ikasketen sortzailetzat jotzen dena.\nAurten arrazoi gehiago daude erizainek gizartean eta, batez ere, gure zentroan betetzen duten rol garrantzitsua ospatzeko. Egoera epidemiologikoak pentsarazten digu zer-nolako garrantzia duen erizainak egungo osasun-krisiari aurre egiteko orduan. Asuncion Klinikan, %34 inguru erizainek osatzen dute (fisioterapeutekin batera) gure plantillako ehunekorik handiena. Argi dago erizainen ikuspuntua garrantzi handia duela gure paziente guztien osasunari eragiten dioten erabakiak hartzeko orduan.\nKlinikan, zorionak eman nahi dizkiegu erizainei, eta eskerrak eman haien lan garrantzitsuagatik. Annette Kennedy, Gaixoen Nazioarteko Kontseiluko (CIE) presidenteak honela adierazi zuen: "Erizainek itxaropena eta kemena, poza eta etsipena, mina eta sufrimendua ulertzen dituzte, baita bizitza eta heriotza ere. (-) Bizitzako unerik preziatuenetako batzuetan daude, tragikoenetako batzuetan bezala. (-) Gizadia zerbitzatzen dute eta, beren ekintzen bidez, osasuna babesten dute eta."


Zer da EEEa? – Bizilan\nZer da EEEa?\nZer da EEEa? (enplegua erregulatzeko espedientea)\nIraungitze espedientea (“de extinción”): Enpresako hainbat langileren lan harremanaren amaiera dakar. Kaleratze kolektiboa ere deitzen da.\nEtenaldi espedientea (“de suspensión”): Langile guztiei edo zenbaiti hainbat egunetan lanik egingo ez dutela ezartzen zaie. Hau da, lan jarduera eteten da.\nLanaldia murrizteko espedientea (“de reducción”): Kasu honetan asteko zenbait egunetako jardunaldia murrizten da. Langileek lanpostuan jarraitzen dute, baina ordu gutxiago lan eginda.\nAzken hauek aldi baterako espedienteak dira, hau da, ez dira behin-betikoak. Horregatik gazteleraz inoiz aurkitu zenitzake “ERTE” siglak hauei erreferentzia egiteko, hau da, “expediente de regulación temporal de empleo”.\nIraungitze espedientea edo kaleratze kolektiboa\n2012ko lan erreformak prozedura aldatu zuen. Ordura arte lan agintzaritzak (Enplegu Ministerioak edo Lan Sail autonomikoak) baimen administratiboa eman behar zion espedienteari. Erreformak hau bertan behera utzi zuen. Hau da, langileekiko kontsulta epea amaituta, akordiorik lotu ezean, enpresak aldebakarrez espedientea aplikatu ahal du, txostenak, erreformaz geroztik, ez baitauka honezkero izaera loteslerik.\nLehen baimen administratiboa lortzeko berme nagusia kontsulta epe horretan langileekin adostasuna lotzea zen. Hori dela eta, negoziazioetan kalteordain handiagoak lortu ohi ziren, espedientea adostuta hel zedin lan agintaritzara. Orain, enpresak akordiorik gabe ere aldebakarrez aplikatu ahal duenez, ez du negoziatzeko premiarik. Horregatik ekintza eta borroka sindikala eta langile guztien inplikazioa, espediente barruan egon ala ez, are garrantzitsuagoa da.\nLan agintaritzaren baimenik behar ez bada ere, lan epaitegietara jo daiteke. Kaleratze kolektiboa salatzen bada eta epaileak bidezkotzat jotzen badu, kalteordaina 20 egunekoa izango da; bestela, bidegabetzat joz gero, 33 egun, edo baliogabetzat hartzen bada, lanera itzul liteke.\nZe egoeratan burutu ahal du enpresak espediente kolektiboa?\nEspediente kolektiboa Langileen Estatutuaren 51. artikuluan dago arautua. Enpresak arrazoi ekonomiko edo teknikoak, antolamendu arrazoiak edo ekoizpenari dagozkion arrazoiak argudiatuta, langileak kaleratzen baditu eta kaleratze hauek 90 egunetan zehar honako langile kopuruari eragiten badio, kaleratze kolektiboaz hitz egiten ari gara:\n– 10 langile, 100 langiletik beherako enpresetan\n– Langileen %10, 100-330 langile arteko enpresetan\n– 30 langile, 300 langiletik gorako enpresetan\nLegeak langileekiko kontsulta epea deuseztatu ez badu ere, lehen ikusi dugunez, enpresak, lan erreformaren ostean ez du lan agintaritzaren baimenik ezta langileekiko adostasunik behar espedientea martxan jartzeko. Lan agintaritzari espedientearen berri eman ostean, langileei kaleratzeen berri eman ahal die. Espedientearen legaltasuna epaitegietan ebatziko da, behin salatuta.\nKaleratu ahal zaituzte bajan egon bitartean?\nGizarte Segurantzari kotizatzen al zaio langabezian egonda?


EHUren babes falta salatu dute ikasleek - Bizkaiko Hitza\nEHUren babes falta salatu dute ikasleek\n2020, ekainak 12 Albisteak, Bizkaia, Gizartea 224\nEtxean bakartzeko aginduak 2019-2020 ikasturtea hankaz gora ipini zuen EHU Euskal Herriko Unibertsitatean. Fakultateak itxita, ikasleek etxetik jarraitu behar izan dituzte ikasketak. Egun batetik bestera hartutako erabakiak irakaskuntza birtualaren inguruan ezer pentsatu eta prestatu gabe harrapatu zuen unibertsitatea. Eta ikasleek sumatu dute. “Gabeziak” sufritu dituztela salatu du Leioako campuseko Ikasle Zaintza Sareak. Ezinegon horrek eraginda sortu zen taldea joan den martxoan. “Bat-batean ikasketak etxetik gauzatzean, horretarako beharrezkoak diren zenbait gako falta zirela sumatzen genuen. Gako horiek betiere ikasleon ongizatea bermatzeko beharrezkoak ziren”, kontatu diote Bizkaiko Hitza-ri.\nZehaztu dute izan dituzten ezintasunak era askotakoak izan direla. “Baliabide faltagatik edo baliabide kaxkarrengatik ikasketak behar bezala egin ezin zituzten Arte Ederren Fakultateko ikasleetatik hasi eta etxean lau neba-arrebarentzat ordenagailu bakarra zutenetaraino. Errealitate asko topatu ditugu, baina, oro har, baliabide falta eta ikasleekiko komunikazio falta izan dira nabarmenenak”. Salatu dute egin diren aldaketa horietan guztietan ikasleek ezin izan dutela parte hartu erabakiak hartzeko prozesuan. “Berandu zen unibertsitatea gutaz kezkatzen hasi zenerako. Ez da sentipen hori dugun lehen aldia; ikasleon hitzak balio txikia du gure unibertsitate egituran”.\nIkasleen artean zer gertatzen ari zen zehatzago jakiteko, inkesta bat zabaldu zuten. Eurek espero baino oihartzun zabalagoa izan zuen galdeketak, eta aurkitu duten errealitatea aurreikusitakoa izan da. “Gehiengo handi batek zioen EHUk harturiko neurriek ez dituztela kontuan hartu pandemia batek sor ditzakeen ondorioak. Ezohiko egoera honetan unibertsitateak normaltasunez jokatu nahi izan du, baina normaltasun behartu hori aurrera eramateko beharrezko oinarriak ez dira bermatu”.\nEgoera horrek euren ikasketetan ondorioak dituela ohartarazi dute. “Normala da bi hilabetez etxe barruan egon den ikasle batek antsietatea edota insomnioa izatea, eta horrekiko malgutasuna beharrezkoa da. Malgutasun hori, berriro, irakasle bakoitzaren borondatearen esku utzi da”. Saretik ohartarazi dutenez, ikasketa telematikoak egiteko beharrezko baliabide urriak dituzten edo baliabiderik ez duten ikasleen kopurua “handia” da. Euren esanetan, EHUk gabezia hori kudeatzeko “borondate oso urria” erakutsi du. Ikasleen artean estresa eta lan karga handia izan direla ere nabarmendu du inkestak. “Normaltasuna mantendu nahi izan duen hezkuntza sistemak bizi dugun testuingurua kontuan hartu ez izanak disfuntzio handiak sortu ditu. Besteak beste, ikasleak lanez itota egotea”.\nIkasleen egoeraren analisia egin ostean, salatzeko ordua heldu zela iritzi zioten sareko kideek. “Mezu elektronikoen bidalketa masiboak izan dira gure tresna nagusia, EHUk ikus zezan ez zela sare honen ekimen bakan bat, baizik eta ikasleria osoarena”. Fakultateka egin zuten bidalketa. “Horietako bakoitzean jasotako erantzunekin izoztuta geratu ginen. Leporatu ziguten ez geundela ‘exigentziak’ eskatzeko egoeran, gure hitza guztiz gutxietsiz”. Horrez gain, salatu dute fakultate bakoitzak bidali zien erantzuna beste fakultateetan jasotakoaren oinarri berarekin idatzitakoa izan zela. “Ez zuten gure behar eta arazo espezifikoei aurre egiteko borondaterik erakutsi. Gure aldarrikapenak puntuz puntu hartu eta horiek garatzeko ezintasuna adierazi ziguten”.\nBaliabide falta dutenei baliabide hori edo beste irtenbide bat ematea. Ikasleen egoeraz jabetzea. Lehengo ordutegiak mantentzea, eta, irakasleari ezinezkoa zaionean, ordutegi berria ikasleekin adostea. Ebaluazio sistemari buruzko informazioa ematea. Ebaluazioan bakartzearen aurretik egindako lan presentzialari pisu gehiago ematea. Lan erritmoak mantsotzea. Ebaluazio jarraitua ezartzea. Horiek dira zaintza sareak egindako aldarrikapen nagusiak. “Gure sare sozialetan daude, eta berdin pentsatzen jarraitzen dugu, hau da, guztiz errealista eta egingarriak direla”.\nDatorren ikasturteak kezka eragiten die. Esan dute unibertsitatea unean uneko erabakiak hartzen ari dela. “Hein batean, uler dezakegu oso zaila dela etorkizunean zer egoeratan egonen garen aurreikustea. Hala ere, momentuan hartzen diren erabakietan ikasleon hitza kontuan hartzea eskatzen dugu. Gradu edota fakultate bakoitzeko ikasleekiko gertutasuna eta elkarrizketa. Bestela, ikasleok izanen gara unibertsitateko egiturak hartutako ustezko erabaki egokien ondorioak pairatuko ditugunak”. Uste dute ikasleek ezagutzen dituztela ondoen euren errealitatea eta egoera. “Helduak gara, eta erabakietan esku hartzeko gaitasuna dugu. Ez dadila orain artekoa berriro errepikatu”.\nDatorren ikasturtean eskolak semi-presentzialak izango direla uste dute. “Aurreko kurtsoko esperientzia izanen du unibertsitateak irailean”. Horregatik, egoera “hobeto” antolatzeko eskatu dute, ikasleen iritzia eta premiak kontuan hartzeko.


Lanean segitzeko konpromisoarekin ospatu zen M8a - Antxetamedia\nBidasoaren bi aldeetako milaka emaztek, Martxoak 8ko greba feministarekin bat egin zuten. “Heteropatraiarkatu kapitalistari planto” lemapean, Hendaia, Irun eta Hondarribiko kolektibo feministak antolaturik 7000 lagun inguru elkartu ziren mobilizazio historiko honetan. Bertan izan ginen eta parte hartzaile batzuekin hitzegiteko aukera izan genuen\nAurretik, Irungo udaletxeak deitutako elkarretaratzeak, zer esan handia piztu zuen. Su txikitan talde feministak, Jose Antonio Santano Irungo alkatearen jarrera "hipokrita" bezala definitu zuen. Elkarretaratzean, udal gobernuko ordezkarien ondoan; Udalatxearen berdintasun politika salatu zuten\nIrunen bezala, Hondarribian milaka eta milaka emakume bildu ziren, Hondarribian azken urteetan egin den mobilizazio jendetsuena izan zen, mobilizazio honetan “Jaizkibel konpainia” ren borroka eta konpromezua gogora ekarri zuten\nMartxoak 8ko egunaren ondoren, mugimendu feministak lanean jarraitzeko konpromisoa hartu zuen.\nErreportai batean bildu ditugu hainbat lekukotasun


topic_facet:"Lanbide Heziketa" topic_facet:"Landa inguruneko gorputz eta kirol ekintzen gidaritza (Heziketa zikloa). Erdi maila" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Elikadura orekatua (Modulua)" topic_facet:"Ostalaritza eta Turismoa (Lanbide Arloa)" author_facet:"D´Elikatuz. Elikadura eta Gastronomia zentroa"\nProposatutako gaia: Lanbide Heziketa Proposatutako gaia: Landa inguruneko gorputz eta kirol ekintzen gidaritza (Heziketa zikloa). Erdi maila Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Elikadura orekatua (Modulua) Proposatutako gaia: Ostalaritza eta Turismoa (Lanbide Arloa) Egilea: D´Elikatuz. Elikadura eta Gastronomia zentroa\n4 Dietetika (Heziketa zikloa). Goi maila Elikadura orekatua (Modulua) 4 Etxez Etxeko Laguntza (Modulua) 4 Gastronomia eta nutrizioa (Modulua) 4 Gizarte eta kultur zerbitzuak (Lanbide Arloa) 4 Gorputz eta kirol ekintzak (Lanbide Arloa) Gehiago ... Lanbide Heziketa Landa inguruneko gorputz eta kirol ekintzen gidaritza (Heziketa zikloa). Erdi maila Mendekotasun-egoeran dauden pertsonentzako arreta (Heziketa Zikloa). Erdi maila 4 Oinarri biologikoak,osasuna eta lehen sorospenak (Modulua) 4 Osasun arreta (Modulua) 4 Osasungintza (Lanbide Arloa) Ostalaritza eta Turismoa (Lanbide Arloa) 4 Sukalde zuzendaritza (Heziketa zikloa). Goi maila 1 Haur hezkuntza (Heziketa zikloa). Goi maila 1 Haurraren autonomia pertsonala eta osasuna (Modulua) Guztiak ikusi ... gutxiago ...


04 / 02 / 2013 | RayHaber | raillynews\nEguna: 4ko otsailaren 2013a\nTrenbide Sistemak Eraginkortasuna: 12. Trenbideen Nazioarteko Ingeniaritza Konferentzia eta Azoka 2013 - London\nTrenbide Ingeniaritzako Nazioarteko 2013 Konferentzia eta 10-11 Azoka Londresen egingo dira, Erresuma Batuan 2013 uztailetik aurrera. Amtrak, Camrail, Chennai Metro Rail, Garraio Saila (Erresuma Batua), Deutsche Bahn, Esfahan Urban Railway Org, [Gehiago ...]\nTrenbide Sistemaren Ezaugarriak: Raillog Korean Railways Logistics Exhibition 2013 - Busan\nRaillog, Koreako Trenbideak eta Logistika 2013 Azoka 12-15 ekainean egingo da Busanen (Hego Korea). Egin klik hemen gertaera buruzko informazio gehiago: Raillynews\nTrenbide Sistemak Jarduera: APTA Trenbide Konferentzia 2013 - Philadelphia\nAPTA Trenbideak 2013 Konferentzia 2-5 jardunaldia Philadelphian, AEBetan egingo da ekaina hasita. Hiriko, aldirietako, abiadura handiko eta hiriarteko trenen alderdi teknikoak eta tren zerbitzu osoa hartzen ditu. Tailerrak eta teknikoak [Gehiago ...]\nTrenbide Sistema Jarduerak: 26. Rail International Technologies Exhibition IAF 2013 - Münster\nRail Rail Technologies IAF 2013 azoka Münster hirian (Alemania) egingo da maiatzaren 1ean, 28-30. Ekitaldiari buruzko informazio gehiago nahi izanez gero, sakatu: Raillynews\nTrenbide Sistema Jarduerak: 2. Nazioarteko Trenbideen Munduko Kongresua eta Trenbide Prestakuntza - Viena\n34 170 zein herrialdetan parte hartuko duen 2 ordezkaritzak. Ferrocarrilen Nazioarteko Elkartearen eta Trenbideen Prestakuntza 24-26 Nazioarteko Kongresua apirilaren 2013 ospatuko da Austriako hiriburuan, Vienan. Gertaerari buruzko informazio gehiago nahi izanez gero, mesedez [Gehiago ...]\nTrenbide Sistemak Jarduera: Common Rail Conference 2013 - Tennessee\n2013 trenbidearen arteko biltzarra Tennessee-n (AEB) egingo da 15 / 04 / 2013 - 18 / 04 / 2013. Hitzaldietako gaiak: Trenbide Azpiegituren Ingeniaritza, Trenbide Makineriaren Ingeniaritza, Seinaleak eta Trenen Kontrol Ingeniaritza, Zerbitzua [Gehiago ...]\nTrenbide Sistema Jarduerak: MetroRail 2013 - Madrid\nMetroRail 2013 9-11 Madrilen (Espainia) ospatuko da apirilaren artean. 2013 9-en. ura munduan azoka egingo da [Gehiago ...]\nTrenbide Sistema Jarduerak: Nazioarteko Trenbide Aerodinamika Tailerra - Birmingham\n8-10 Nazioarteko Trenbide Aerodinamika Tailerra Birminghamen, Ingalaterran, ospatuko da 2013 apirilaren artean. Nazioarteko trenbide aerodinamika tailerra [Gehiago ...]\nTrenbide Sistema Jarduerak: Electrotrans 2013 - Mosku\nNazioarteko Electrotrans erakusketa 22.05.2013 eta 24.05.2013 artean egingo da Moskun, Errusiako hiriburuan, ET GET-eko eta g Rusgortrans-eko parte-hartzaileekin. Metro eta Hiri Garraio Elektrikoen Bulegoko Elkarteak antolatutako Rot Electrotrans ”azoka [Gehiago ...]\nTrenbide Sistema Jarduerak: RAILTEX 2013 - London\nRAILTEX 11, 2013 Apirilaren 30 Maiatza 2 Londresen ospatuko da, Ingalaterrako hiriburuan. Railtex trenbide hornikuntzaren merkatuaren berrikuntza teknologikoak sektore guztietan [Gehiago ...]\nAlpino Eskualdeetako Bide Eraikuntza eta Azpiegituren Azoka ospatuko da 21-23 otsailean 2013 egun Bolzano-n (Italia)\n21 - 23 2013 - XNUMX Azoka Bide Azpiegituren eta Azpiegiturazko Arrazionamenduen Azoka urtebete [Gehiago ...]\nHarput funikularra egingo da!\nElazig-eko udalerria, Harput-eko kontseilua bilera otsailean, kable bidezko linea ezartzeko proposamena eztabaidatzeko. Atik Birici alkateordeak adierazi zuen Harput urteetan Harput-en ehun historikoaren arabera berreraiki zela, [Gehiago ...]\nSamsun, Turkia Kavkaz tren ferry mundu ildotik irekitzen\nSamsun eta Kavkaz Trenbide Line Ferries Turkia Turkia irekitzen mundua eta Samsun portuan instalazioen Errusia artean itsas-trenbide garraio konbinatuko egiteko, otsailaren 19 gainean inauguratuko da. Samsun Kavkaz trenbidea [Gehiago ...]\nRayHaber 04.02.2013 lizitazio buletina\nBeheko gida Trenbidea Eskuin-Ezker Altzairu herdoilgaitzezko 2 Boligrafo erosteko lana (TÜVASAŞ) Jen Vag Leihoak Hauts Elektrostatikoak Estaltzeko Lanak (TÜVASAŞ) Negozio Klaseak Abiadura Handiko Trenetako bagoiak. [Gehiago ...]\nSalihliye Rail System Proposamena Legebiltzarrean Agenda\nSalihli Rail Sistemaren proposamena Batzar Agenda MHP taldearen proposamena dator, otsailean Salihli udalerrian egin zen Udal Batzarreko agenda osagarri gisa eztabaidatu zen. [Gehiago ...]\nSistema Berritzaile Iraunkorrak eta Gurditokia Garraio Publikoaren IRAUNKORTASUNA • Iraunkorra izateko gaitasuna bezala definitzen da. • Erabilitako baliabideen tasa iraunkorra da baliabidearen ekoizpen-tasa gainditzen ez badu. • Garraio Iraunkorra; garraio sistema berritzeko duen ahalmenaz harago [Gehiago ...]\nEroskeria İZBAN Metropolitan Udalerriko alkate Aziz Kocaoğlu 'Gang Leader' epaiketa egiteko gaitasunean, 130 demandatuak auzia metropolitarako prestatu zuen. Adituen txostenei buruzko xehetasun garrantzitsua agertu zen. İZBAN Sarrera [Gehiago ...]\nZarata gortina İZBANeko Nergiz eta Demirköprü estazioen artean\nİZBAN Nergiz eta Demirköprü geltokien arteko zarata gortina herritarrek hala eskatuta, proiektu pilotua abiatu zen. Zarata gortina İZBANen Nergiz eta Demirköprü geltokien artean marraztu ondoren, zarata 45 ehuneko murriztuko da. Izmir [Gehiago ...]\nMarmaray Sakarya bidean dago!\nSakanako bidean da Marmaray! Ibrahim Karaosmanoglu, Kocaeli aldameneko hiriko alkateak, azaldu zuen X 2023 Garraio Bista Garraioaren Gida Plan Nagusiak adierazi zuenez, Marmaray Proiektua Sakarya zerbitzurako aldiriko sistema izan nahi zutela. [Gehiago ...]\nArrain-bidaia Bursaray-ko bagoietan\nBursaray-ko bagoietan arrantza pila ibilbidea Bursarayko espedizioak 2.5 minutura murriztu al daitezke? Bursarayren betetasuna dela eta, bagoiak konfluentzia bat izaten ari dira. Jendetza dela eta, batzuetan geltokietara iristeko zailtasunak izaten ditugu. Lurreratzen diren bidaiariek, besteen aurka erori, [Gehiago ...]\nTCDD kudeaketa ikuskapenean egingo da\nTCDD zuzendaritzak ikuskapenak egingo ditu TCDD-ko 28-eko zuzendaritza nagusiak auditoriak egingo ditu geltokietan, geltokietan eta lantokietan. TCDD Zuzendaritza Nagusia, 3 zuzendari nagusia, 28 nortasuna barne [Gehiago ...]\nAnkara Metro bidaia\nBidaia Ankarako metroan Metroaren zain egon bitartean, jendea beldurretara erortzeko beldur da, normalean ertz plataformatik jaisten bada, erdiko plataforma normalean beharrezkoa da. Kizilay geltokia, alderantzizkoa [Gehiago ...]\nTrenbideetako Trenbide motak\nRail Systems-en, tren motak pisteei azaltzen saiatuko gara. Has gaitezen trena definitzen. TREN DESKRIBAPENA Trenbidean mugitzen diren ibilgailu batek edo gehiagok eta trenez mugitutako ibilgailu batek edo gehiagok osatzen dute. [Gehiago ...]\nEkialdeko Itsasoko Logistika Zentroa\nEkialdeko Itsaso Beltzeko Logistika Zentroa Ekonomiaren garapenerako joerak aldatu egiten dira denborarekin. Herrialde guztiak aurretik zonalde askeak sortu nahian zeuden, orain "zentro logistiko" edo "yapıl herri logistikoak" esaten zaie. [Gehiago ...]\nSabiha Gokcen eta Tren azkarra Yenisehirrek hegaldia saihesten dute!\nSabiha Gokcen eta Abiadura Handiko Trenak Yenisehir hegaldia ekiditen dute! 100 lehen ministroordea Bursa içerisinde proiektuaren barruko u hegaldia transferitzen saiatu zen eta horretarako konpainia batzuk aktibatzen saiatu zen, Yenişehir aireportua [Gehiago ...]


Inozentzi Iribar, 103 urte eta liburua — Eibar.ORG | Eibarko peoria\nHemen zaude: Hasiera / Blogak / Ingelesen hilerria / Inozentzi Iribar, 103 urte eta liburua\nInozentzi Iribar, 103 urte eta liburua\nLuistxo Fernandez 2005/01/02 15:59\nMarije emaztearen aitona zenaren ahizpa da Inozentzi Iribar Galarraga. Nire amaginarreba Klaudiaren izeba, beste modu batean esanda. Getariarra da eta 103 urte bete zituen 2004ko abenduaren 28an. Urtebetetzearekin bat egiteko, bere sendiak liburua argitaratu berri dio: Mende oso bateko oroimen goxoak / Recuerdos inocentes.\nGasteizko psikologia ikasle batek, Vanesa Martinek, idatzi du liburua. Inozentzi Iribar Loidi baserrian jaioa da. Ezkondutakoan joan zen bizitzera Gasteizera, eta Getariarekin lotuta beti egon den arren, gaur egunean ere han bizi da, zaharren Ajuria egoitzan. Gabonetan-eta, ordea, Getariara etortzen da eta herrian jaso du aurtengo opari berezi hau.\nFamiliak, Klaudia Iribar ilobak koordinatuta, Vanesa Martinek gaztelaniaz idatzitakoa itzuli du euskarara, ilustrazioz hornitu du liburua, eta tirada mugatuko argitalpena egin du, lagun eta senideen artean banatzeko.\nLiburua maketatzeko lana Maite Rementeriak egin digu, eta emaitza, PDF bat, Interneten ere eskuragarri jarri dugu, helbide honetan. Liburuaren tirada mugatua egin dugu, lagun eta senideentzat, eta hortaz aleak urri dira. Osorik nahi duenak, PDF hori hor du, 1.5 Mb-ko fitxategia. 5 Mb-ko beste PDF bat ere badugu eskura, irudiak kalitate handiagoan gordez, eta hori nahi duenak, eska beza. Azalaren irudi ona, hementxe Inozentziren gaztetako irudi batekin.\nLiburua sarean jartzeko lana aprobetxatu du Manterola.org familiaren domeinuari beste itxura bat emateko. Laster osatuko dut apur bat gehiago webgune hori.\nLiburuaren eta urtetebetzearen albistea Urola-Kostako Hitza egunkarian ere atera ziguten, abenduaren 29an. Artikulu horretan diote gaztelaniatik itzulpena neuk egin dudala, baina ez da guztiz egia: Neuk itzulpenean lagundu dut apur bat, baina Marije Manterola emazteak egin du itzulpenean gehiena.\nNeri ikaragarri gustatzen zaizkit ixtorio hauek... gure amona zenari buruzko orria antolatu behar nuke. Jakinaraziko dizuet (edo amonei buruz, hobe esan, besteak ere bazituen ixtorio harrigarri batzuk-eta).


Urtarrila 12, 2011 arabera Drive 3 Komentarioak\nTransposh hurrengo bertsio handi-oharra da hemen, eta kariaz sortu dugu bideo labur bat ospatzeko (dela 11 minutu) . Sartuz ezaugarri berri eta bertsio berria eskuragarri. baino gehiago etorri bideo hauek ikusi eta izendatuko du hurrengo Oscar sarietarako saria itzulpen plugina eguneratu filmak zaude.\ninterfazea ere sleeker, ui ikusgarriago dela ere localizable eta themable batera, gaia ezar dezakezu widget ezarpen, eta leku ona nola begiratzen du grip on bat lortu da themeroller. nahi baduzu, gure laguntza Interfazearen itzultzeagatik zure hizkuntza eta kredituak lortu du behar baduzu, mesedez utzi gaitzazu kontaktuan gurekin aukera batez erabilita.\narma lasterketa da, oraindik ere egiten ari, eta lehen Transposh da plugina (ezagutzen dugu) laguntza (Benetan laguntza, laguntza lan) jartzeko 60 Esperanto gehituz euskarria hizkuntza erabiliz Apertium motorra, orain blog ingelesez eta Espainiako bakarrik lan, baina haren hizkuntza eskaria gehituko du.\nAzkena baina ez behintzat – la translators kredituak bertsio honen joateko: Magistral bere Hebrear eta itzulpen Ignacio Espainiako itzulpen, esker mutilak!\nNon sailkatua: Deialdiak oharra Tartea: 0.7, apertium translate, txikiak, hizkuntza gehiago, oharra, themeroller, ui, video


1000-LB SISTERS 3. DENBORALDIA KALERATZEKO DATA 2021EKO IRAILERAKO IRAGARRIKO DA - TELEBISTA SAIOAK\n1000-LB Sisters 3. denboraldia kaleratzeko data 2021eko irailerako iragarriko da\n1000 kiloko ahizpak Amy Slaton eta Tammy Slaton aktoreek osatutako Reality Television 2020 saioa da. TLC-n estreinatu zen lehen aldiz\n1000 kiloko ahizpak Amy Slaton eta Tammy Slaton aktoreek osatutako Reality Television 2020 saioa da. TLC-n estreinatu zen lehen aldiz urtarrilaren 1ean. TLCk iragarki ofiziala egin du hirugarren denboraldirako ikuskizuna berritzeari buruz. 1000 librako Sisters 3. denboraldiaren kaleratze data zain dago. Hona hemen ikuskizunari buruz ezagutzen ditugun eguneratze batzuk, hirugarren denboraldia itxaroten ari diren 1000 kiloko ahizpa zale guztiei.\nTLCren ikuskizunen estreinaldien inguruko joera ikusten badugu, hirugarren denboraldia 2021eko abendutik 2022ko martxora bitartean noiznahi emitituko dela espero dezakegu. Zoritxarrez, orain arte gauza asko esan gabe daude. Zaleek 1000 kiloko Sisters telebista saioaren hirugarren eta laugarren denboraldia eskatzen zuten eskaera hasi zuten. Tammy Slaton ikuskizuneko izarrak emanaldia eman zigun noiz emango zen. TikTok-en zaleei adierazi zien urtebete edo gehiago behar dela filmatzeko. Horregatik, litekeena da urtaroen artean tarte handia egotea.\nkami no tou 2. denboraldia\nZiur dago aktore bera datozen denboraldietan itzuliko dela. Aurreko denboraldian ikusi genuen bezala, Tammy Jerry Stokes bere mutil-lagunarekin hautsi zen. Horregatik, ez dakigu ziur 1000 kiloko Sisters-en hirugarren denboraldian itzuliko zenik. Chris Combs, Slaton Sisters-en anaia, hirugarren denboraldian ere ikustea espero da. Michael Halterman Amyren Senarra eta Gage semea ere denboraldiaren zati gisa ikusiko dira. Gainera, Tammy eta Phillip-en arteko sukaldaritza erromantiko berria dago. Batzuen arabera, biak uda honetan hautsita daudela diote.\n1000 kiloko arreben aurreko denboraldien laburpen laburra egin dezagun 3. denboraldiko itxaropena eztabaidatzen hasi aurretik Slaton ahizpak pisu galera bidaian hasten direla ikusi da. Biek lodi eta mehe asko dituzte aurrez aurre. Amy haurdun gelditzen da pisua galtzeko ebakuntza egin ondoren eta Gage semea erditzen du. Hemen amaitzen da bigarren denboraldia.Bestalde, bere ahizpa Tammy pisua galtzea baino 660 kilo inguru irabazten da. Ikusi genuen nola sufritzen zuen COVID-19 eta haren ondorioak. Zaleak badirudi oso gogotsuak direla beraien bizitzan zer gertatzen den jakiteko.\n1000 kiloko Sisters-en lehen bi denboraldietan drama eta errealitate asko ikusi genuen. Hirugarren denboraldian Amy ama berria izateko aukera ere badago. Gainera, Tammy eta Phillip bigarren denboraldian hautsi ziren arren, badago ziurtasunik beren harremana hirugarren denboraldian ikusteko. 2. denboraldian gauza asko daude galdezka, baina zalantzarik gabe, Slaton ahizpak drama, amodio eta dibertsio berriekin itzuliko dira.\nEzin dugu itxaron guztiaren lekuko izateko, baina bai, ziur gaude itxaronalditxo bat egingo dugula, eta laster kaleratzeko data agortuko da. Zaleak ikuskizunean ez ezik, beraienganako maitasuna eta maitasuna erakusten dute beste sare sozialeko plataformetan ahizpekin arduratzen dira.\namodiozko animorik onenak\nkode geass amaitu da\nTexas motozerraren sarraskia\nkomatxo triste eta bakartiak sentitzea\nrussell crowe film zerrenda\nzure neska-lagunaren ezizenak


El principio de Arquimides - bizkaie.biz\nSonia (Marta Belaustegi) moda munduko goi exekutibo arduratsua da, seme gaztetxu eta gizonagaz egoteko ia astirik ez daukana. Rocio (Blanca Oteyza) Soniaren auzokide eta laguna da, maila profesionalean ondo preparauta dagoana, baina suerterik ez eta beti ibilten izan da behin-behineko beharrak beteten.\nBakotxak besteak daukana gura dau. Soniak lasaitasuna behar dau semeagaz eta senarragaz egoteko eta Rociok gizarte-onarpena eta independentzia ekonomikoa behar dauz.\nEta horra hor Arkimidesen printzipioa, izan be, flotetea edo ez flotetea ez da materiaren ezaugarrien ondorio hutsa, ezpada bakotxak uger egin gura dauan lan eta afektibidade likido muetarena be. Hau da, flotau ahal izateko, indarra egin behar da eta hori norberaren gurariak, indarrak eta gaitasunak baldintzatzen daben aukera bat baino ez da.\nHori berori pasetan jako film honeri be. Izan be, kontau gura deuskun istorioaren hazurdurea aproposa izan arren, ez dau gainditzen egiazkotasunaren proba garrantzitsua. Erritmoa motela da, gidoia artifiziala eta personaiak plastikozkoak. Hori bai, kontakizunak merezi dau. Baina, pelikulea indarga agiri da.\n- Zuzendaria: Gerardo Herrero.\n- Iraupena: 101 minutu.\n- Antzezleak: Marta Belaustegi (Sonia), Roberto Enriquez (Mariano), Blanca Oteiza (Rocio), Alberto Jimenez (Andrés), Vicky Peña (Carmen), Manuel Moron (Nicolas), Víctor Clavijo (Pedro), Omar Muñoz (David), Nerea Casares (Angela), Paz Gomez (Elena).\n- Gidoia: Belen Gopegi.


Taxoareko Hitza - Komunitatea - euskalerriairratia.eus\nOsasunazale eta euskaldun direnei zuzenduriko gunea\nKolpetik esnatu da\nGaraipenak azken unean egin dio ihes Osasunari Numanciaren zelaian. Quiquek 64. minutuan aurreratu ditu gorritxoak, baina Higiniok banakoa egin du luzapenean. Hala, Osasunari zaildu egin zaio igoer...\nHiru finaletan lehena\n2018 mai 18\nAzken bi partidak irabazi ditu Osasunak, eta olatu gainean jarraitu nahi du, Numancia Los Pajaritos zelaian azpiratuta. Seigarren dago Jagoba Arrasateren taldea, gorritxoek baino puntu bat gehiagor...\nPauso bat gertuago\nSufrituta bada ere, garaipen oso baliotsua lortu du Osasunak Oviedo aurkari zuzenaren kontra. Anquelaren taldeak aurrea hartu du partida hasieran, eta atsedenaren ostean iritsi da gorritxoen erreak...\nMirari baten beharrean\n2018 api 30\nLugoren kontra kale egin ostean, bost puntura urrundu zaizkio promozio postuak Osasunari. Hamabost puntu gelditzen dira jokoan, eta ia guztiak lortu beharko lituzke sei onenen artean sartzeko. Ia e...\nKale edo bale\n2018 api 28\nOsasunak nahitaez du gaur irabazi beharra, promozioan sartzeko aukerei eutsi nahi badie. Aurrean, bolada txarrean den beste talde bat izango du: Francisco Rodriguezek zuzentzen duen Lugo. Zigorra b...\nOsasunak bi gol egin ditu Bartzelona Bren atera eginiko bi jaurtiketetan, eta, hala, garaipen baliotsua lortu. Geldiketa erabakigarriak egin behar izan ditu Sergio Herrerak. Gorritxoak promozio pos...\nAurkitu du iparra, azkenean\nAspaldiko neurketarik distiratsuena osatu zuen herenegun Osasunak Zaragozaren kontra, baina, paradoxikoki, esku hutsik gelditu zen. Porrotaren analisia egin dut Euskalerria Irratiko Metropoli Foral...\nHorrela igo nahi al du?\nOsasunari bi puntuk egin diote ihes Albaceteren zelaian. Nafarroako taldea jokalari bat gehiagorekin aritu da bigarren zati osoan, baina modurik ez du aurkitu aurkariari min egiteko. Promozio postu...\nEskerrak irabazi duen\nOsasunak piperrik jokatu gabe garaitu du Cadiz (1-0). Meridak faltaz sartutako gol ikusgarri batekin aurreratu da lehen zatian, eta bigarrengoan atze-atzean sartu da, hasi eta buka. Nola edo hala e...\nTxistuak txalo bihurtzeko\nOsasunak hil ala biziko partida jokatuko du gaur Cadizen aurka, Sadarren. Azken bi estropezuen ondoren, gorritxoak behartuta daude irabaztera. Litekeena da Diegok lau defentsako sistema berrezartze...\nLanak erdizka, berriro ere\n2018 ots 03\nZapore mikatzeko puntua bildu zuen atzo Osasunak Rayoren aurka, Sadarren. Aurkaria baino gehiago izan zen bigarren zatian, baina garesti ordaindu zuen lehen zatiko jarrera kontserbatzailea. Hala, b...\n2018 ots 02\nOsasunak bide onera itzuli nahi du gaur, Rayori Sadarren irabazita. Lehia garrantzitsua izango da igoeraren borrokari begira, bi taldeak promozio postuetan eta bi punturen baitan baitaude. Gorritxo...


Aurrean duzun Bakerako eta Giza Eskubideen aldeko Hezkuntzaren atariak hezkuntza esparru desberdinetatik hainbestetan planteatu den beharrizan bati erantzuten dio: eskola, aisialdi talde eta familietatik, elkarbizitzarako eta bakerako hezkuntza modu koordinatu eta koherentean lantzea.\nEspazio honetan, irakasleen lana erraztera bideratutako tutoretza ekintza planak eta aisialdi elkarte eta taldeek hiruhilekoan garatzeko jarduera programatuak uztartzen dira, bai eta familian garatzeko dinamikak ere.\n"Eta zurea zer da, bizitza ala bizikidetza?" dokumentua gehigarrian doa, Zarauzko udalak bizkikidetza lantzeko egindako proiektua. 7 unitate didaktikok osatzen dute txosten hau eta giza-bizikidetzarako beharrezkoak diren ikaste ezberdin proposatzen ditu.\nIKUSI: Eta zurea zer da, bizitzea ala elkarbizitzea?\nAtal honetan Zaaruzko Udalak “Tu también pintas algo. Zure mundua irudikatu” lelopean antolatu duen lehiaketara aurkeztu diren kartel guztiak aurkituko dituzu.\nSartu eta eman zure iritzia. Zuk ere parte har dezakezu “Ohorezko aipamena” sarian. Zure iritziaren zain gaude.\nAgenda Foroak Erabiltzaileen erregistroa ES


Hasiera Mugikortasun plana\nDatozen egunetan, ikastolaren kideon onerako –zerbitzu hobeak izateko– diren lanak hasiko dira. Ez dugu gogoko ikasturtean zehar obrak egitea, baina atzerapen administratibo handiak sufritu ditugu eta, oraingoan, ezinbestekoa da HHk eta LHk partekatzen duten egoitzaren aspaldiko premiak hobetzeko eta, bereziki, Jantoki zerbitzuan ditugun zenbait muga gainditzeko. Beraz, Barandiaran-berri ondoko aparkalekua itxi beharko dugu. Hartara, datorren ikasturterako prest egongo dira zerbitzu berriak: 900m2ko jolastoki estalia irabaziko dugu, beste 900m2 aipatu premiei erantzuteko eta erabilera anitzeko azken 700m2 terraza batean.\nHorrek guztiak eragozpenak ekar ditzake haurrak Lizeoan uzteko eta jasotzeko garaian, eta, batez ere, autoen luzerako aparkaldietan. Hori dela-eta, ondoko neurri berriak hartu behar izan ditugu:\n1. Orain arte bezalaxe eta bereziki garrantzitsua hemendik aurrera: Santo Tomas Lizeoaren espazioak irekiak daude ikasleak uzteko eta jasotzeko premiei eusteko. Baina, azalduko diren erreserba planez aparte, ez dago tokirik gurasoen autoak luzaroan aparkatzeko.\n2. Eskertuko dugu, inoiz baino gehiago, ikasleak uzteko eta jasotzeko denbora-tarteak ahalik eta laburrenak izatea eta, bereziki, errespeto guztiz zaintzea autobus kolektiboen lehentasuna. Beti ere, oso jarrera zuhurrak espero ditugu.\n3. Sor litezkeen eragozpenak gainditzeko, neurri zorrotzak aurreikusi behar izan ditugu. Esaterako, asko mugatu dugu pertsonalaren aparkatzeko tokia; eta ikastola-sarrerako eremuetara eraman da, gorago egiterik gabe. Horrek berekin ekarri du langile askok auto propioz etortzeari uztea, eta ondorioz leku gehiago egotea. Hortaz, zinez eskertu nahi dugu langileen jarrera, jakitun baikara zer-nolako traba eta deserotasun hartuko duten bere gain.\n4. Aparkatzeko berariazko beharrak kontuan izanda (gurasoek tutoreekin dituzten hitzorduak eta bestelako eginbeharrak, profesionalen eta hornitzaileen joan-etorriak...), kontrolpeko plaza erreserbatuak desberdindu dira Batxilergoko egoitzaren ondoan. Horien erabilera zuzena eskatzen diogu komunitate osoari.\n5. Ohiturak eguneratzen hasi garela, aparteko deia egin nahi dizuegu 16:45etik aurrera autoa Lizeoan uzten duzuen gurasoei: ezin dugu onartu gaizki aparkatutako autorik egotea. Hau da, ulergarria da haurrak uzteko eta jasotzeko garaian, zailtasunak ekiditeko, ibilbide eta errotonden inguruak baliatzea, baian horiek ezin dira luzerako aparkalekutzat hartu. Jarrera eredugarria erakutsi behar dugu denok seme-alaben aurrean.\n6. Beste dei berezia egin nahi dizuegu, era berean, ikasle helduen gurasoei (norberak finkatuko du autonomia maila hori). Ikasle hauekin gehiago erabil daitezke ikastolara hurbildu eta "sartu gabeko" uzteko eta jasotzeko erabilerak (Berio pasealekuaren oinezkoentzako sarrerara, kasu). Uste dugu ikasle asko eta asko horretarako gauza direla.\n7. Neurri hauek behin-behinekoak izango dira etengabe, egunerokotasunak erakutsiko digunaren arabera. Haurrak Lizeoan uztea eta jasotzea lehenetsiko dugu, baina horrek ez du zerikusirik luzerako aparkaldiak bultzatzearekin.\n8. Aldez aurretik, eskerrik asko. Badakizue zuen laguntza eta prestutasuna neurririk hoberenak direla.\nSTL Aparkaleku Plana Oinarrizko Irizpideak


Zer aurkituko duzu uztaileko GAZTEZULO aldizkarian? — Gaztezulo\nZer aurkituko duzu uztaileko GAZTEZULO aldizkarian? Udako oporraldirako irakurgai arinen baten bila? Hemen dator uztaileko GAZTEZULO aldizkaria, sekula baino freskoago! Uztailaren 2tik aurrera eskuragarri egongo da eta oraingo honetan ere zuretzat interesgarriak izan litezkeen hainbat gai biltzen saiatu gara mimo handienaz. Jakin nahi zein diren? https://www.gaztezulo.eus/albisteak/zer-aurkituko-duzu-uztaileko-gaztezulo-aldizkarian https://www.gaztezulo.eus/albisteak/zer-aurkituko-duzu-uztaileko-gaztezulo-aldizkarian/@@download/image/AZALA_230.jpg\nUdako oporraldirako irakurgai arinen baten bila? Hemen dator uztaileko GAZTEZULO aldizkaria, sekula baino freskoago! Uztailaren 2tik aurrera eskuragarri egongo da eta oraingo honetan ere zuretzat interesgarriak izan litezkeen hainbat gai biltzen saiatu gara mimo handienaz. Jakin nahi zein diren?\nUztaileko gure protagonista Anne Lukin musikari gaztea da. Bere lehen diskoa argitaratu berri duen honetan, musika industriaren tripez hitz egin digu, sormen prozesuaz eta etorkizunaz. Pasioz gainezka dago eta horixe helarazten du erantzun bakoitzean.\nErreportajean berriz, Jaione Dagdrømmer-ek galdera hauxe luzatzen digu: Egun ezagutzen ditugun bezala, estatuek ba al dute etorkizunik? Galdera horri tiraka egungo ereduak aztertuko ditu, bidean galdera berri gehiago utziz.\nBaina badakigu batzuk nahiago izaten duzuela aldizkaria atal arinagoetatik hasi, eta ziur zuetako asko zuzenean Sexumatoia atalera jotzen duzuela aldizkaria jaso bezain arin, baietz? Bada oraingoan Irati Goikoetxea idazlearekin ibili gara lardaskan. Ipuin erotikoak idatzitakoa denez, badaki zertaz hitz egiten duen!\nBeroaldia luzatzeko gogoz geratu bazara, hain justu, Ipuin Erotikoa atalera jo dezakezu, oraingoan 1863. urtera bidaiatuko dugu. Orduan ere jo eta su aritzen baitziren!\nBeñat Rodriguez berriz, Joystick Bi atalean nostalgiko jarri da eta garaiko Game Boy-en inguruan hitz egin digu, zenbat aldatu den bideo-jokoen mundua!\nMaitane Legarretak Lumazain atalean, udarako irakurgai arin bezala zenbait poesia liburu gomendatzen dizkigu. Hondartzako hondar gozoan, zein ibaiertzeko itzalpe freskoan gustura irakurtzekoak.\nIruñe Astizek aldiz, Hutsartea atalean saskibaloia Tokiko Olinpiar Jokoetan jarraitzeko pistak eskaintzen dizkigu. Kirol honen zale sutsua bazara ez ahaztu artikulu hau irakurtzea!\nEta noski, betiko moduan gomendioz gainezka dator uztaileko aldizkaria ere uda zer ikusi, entzun, irakurri eta dastatu izan dezazun! Uztailaren 2tik aurrera eskuragarri, galduko duzu?


2015eko irailaren 21 | Lezo.eus\n1. Egoki irudituz gero, 2015ko irailaren 15ean egindako Ezohiko bilkurako akta onartzea.\n2. Kabitte 4ko A-5 partzela barneko birpartzelazioa behin betikoz onartzeko proposamena (2014H0430001).\n3. Zubitxo kaleko 23, 25, 27, 29 eta Arretxene kaleko 1,2 eraikinen fatxadak eraberritzeko obra baimena emateko proposamena (2015H0030005).\n4. Haurtxo Haur Eskolako Guraso Elkarteari dirulaguntza 2015-2016 ikasturterako emateko proposamena (2015KU360009)\nLezon, 2015eko irailaren 21ean, astelehena, goizeko 8:30etan hasi du Tokiko Gobernu Batzarrak BILKURA OHIKOA udaletxeko Gobernu Batzar aretoan, lehen deialdian, Kepa Garbizu Azkueren lehendakaritzapean, Maria Noemi Arberas Oses, Xubero Ubillos Apaolaza (EAJ-PNV udal taldea) eta Jose Angel Sanchez Gallardo (Eusko Sozialistak-Socialistas Vascos).\nLezoko Udalak 2015eko ekainaren batean buruturiko Tokiko Gobernu Batzordean HIE 4 KABITE eremuko A5 partzelaren barneko birpartzelatzeari haserako onarpena eman zion.\nAkordio hau Gipuzkoako Aldizkari Ofizialean argitaratu zen 2015eko ekainaren 23an 117 zenbakidun aldizkarian eta jabekide guztiei jakinarazi zitzaien.\nJendaurrean egon zen epean alegazio edo eskaera bakar bat aurkeztu zen, hain zuzen ere Francisco Irazusta Eskamendirena.\nHirigintza, Ingurumen, Obrak eta Zerbitzuetako zinegotzi delegatuaren 2015eko uztailaren 27ko Dekretuaren bitartez Francisco Irazusta Eskamendiren eskaera ez onartzea erabaki zuen.\nKontuan hartuta espediente honetan dauden Udal Arkitektoaren eta Hirigintza Teknikariaren txostenak, biak 2015eko maiatzaren 27koak, eta Lurzoruari eta Hirigintzari buruzko 2/2006 Legearen 43. artikuluan xedatutakoa ere kontuan izanik,\nBAT: Behin betikoz onartzea Lezoko 1. Sektoreko A5 lursailaren Birpartzelatze Proiektua.\nBI: Erabaki hau Gipuzkoako Aldizkari Ofizialean argitaratzea eta jabekideei jakinaraztea.\n2015ko uztailaren 30ean eta 1866 zenbakiko sarrera erregistro bidez Zubitxo kaleko 23, 25, 27, 29 eta Arretxene kaleko 1 eta 2 sotoetako Jabekideek, aipatu eraikinetako fatxadak eraberritzeko Obra baimena eskaera aurkeztu dute.\nEskabidearekin batera, egin nahi diren obra lanen aurrekontua, aldamioen instalazio proiektua eta obrari dagozkion planoak aurkeztu dira.\nHirigintza eta Ingurumen, Obrak eta Zerbitzuetako Zinegotzi Delegatu honek proposaturik, Tokiko Gobernu Batzar honek ERABAKI DU:\nBAT: Zubitxo kaleko 23, 25, 27 eta 29 sotoetako eta Arretxene kaleko 1 eta 2 sotoetako Jabekideei aipatu eraikinen fatxada eraberritzeko obra baimena ematea, aurkeztutako aurrekontu eta aldamioen instalakuntzaren proiektuaren arabera eta ondorengo baldintzetan:\nAldamioen okupazioa 223,00 m2 koa izango da 30 egunez.(obrako fase guzetako m2ko okupazioa batu da).\nAldamioen instalakuntzari dagokionez, interesatuak aurkeztutako estudioan ezarritakoa beteko da.\nObra hondakinentzako kontainerrak jartzea behar badira, eskaera egin beharko da hauen kopurua eta okupazio egunak adieraziz.\nObra bukatzeko epea: 180 egun obra-lanak hasten direnetik kontatuta.\nObra lanekin hasteko, dagozkion zuzenketa eta segurtasun neurriak ezarriko dira.\nObra lanak bukatu ondoren bide publikoak aurretik zeukan itxura bera eduki beharko du.\nBI: Una vez realizada la obra, se cumplirá con el decreto D112/2012, de 26 de junio por el que se regula la producción y gestión de los residuos de construcción y demolición.\nHIRU: Lizentzia ematearen gaineko eskubideengatik 9.112.93€ ordaindu beharko ditu (4.296,13 € eraikuntzen, instalazio eta obren gaineko zerga kontzeptuan, hau da hau da aurrekontuaren %2,5a eta 4.816,00€ aldamioen okupazio kontzeptuan ).\nHaurtxo “Kai Gain” Haur Eskolako Guraso Elkarteak aurkeztu duen dirulaguntza ikusirik eta behin espedientea aztertuta,\nBAT: “Kai Gain” Haurtxo Haur Eskolako Guraso Elkarteari 9.983€tako dirulaguntza ematea 2015-16 ikasturteko jardueratako.\nBI: Onartutako dirulaguntzaren baldintzak biltzen duen hitzarmena onartzea.\nHIRU: Hitzarmena sinatzerakoan, onartutako dirulaguntzaren %80a ordaintzea [7.986,4€]. Gainontzeko %20a diru zuriketa egin ondoren jasoko dute.\nAzken Gobernu Batzarra egin zen ezkero, 2015eko irailaren15az geroztik, hartutako erabakien berri eman du alkateak.\nAlkate-lehendakariak, aztertzeko ziren gai guztiak aztertu ondoren, 10:10ean eman dio buru bilkurari. Idazkari naizen aldetik, akta 1105867tik 1105870ra zenbakiak dituzten orri ofizialetan jaso eta sendespena ematen diot, nik eta bilkuran izan diren zinegotziek izenpetu dugun akta honi.\nAl, 2015-09-21 12:00


Arrakasta polita izan dute Beheko Kaleko jaietako bizikleta abilezia probek - Elgeta - Goiena.eus\nArrakasta polita izan dute Beheko Kaleko jaietako bizikleta abilezia probek\nLarraitz Zeberio Lekuona 2015-06-20 10:56\nHodei Uzuriaga saria eskuratzeko ahaleginean.\nBigarren urtez jaiak egin dituzte Elgetako Torrealdea auzoan. 40 bat lagun elkartu ziren afaltzera eta Gauargi taldearen erromeriarekin luzatu zuten festa.\nBizikleta lasterketa zegoen iragarrita aurtengo Torrealdea auzoko jaietan, eta 10 urtetik beherako hamabost bat neska-mutiko agertu ziren atzo puntual. Auzoan gertatutako zirkuituari hiru itzuli eman eta aldapan gora amaitzen zen lasterketa. Txalo artean Urko Lozanok gurutzatu zuen helmuga lehenengo.\nHurrengoa abilezia proba izan zen. Hainbat sari zintzilik eta makila handi bat. Egitekoa, bizikleta gainean gerturatu eta makila eraztunean sartuta oparia lurrera botatzea. Polita izan zen proba. Ikustekoa.\nAmaitutakoan Zezena, Lehoia eta Txintxon buruhandiak izan ziren protagonista.\nMusika eta afaria\nAmaia Txintxurretaren DJ saioak hartu zuen lekukoa 19:00etan. Gustura egin zuten dantza neska-mutikoek. Goikoetxe harategiak emandako afaria ere ondo sartu zitzaien mahaiaren bueltan elkartutako 40 bat lagunei. Festak Gauardi taldearen erromeriarekin luzatu zuten auzotarrek.


Harrera familiak behar dira udan haur sahararrak etxean hartzeko - Delegación Saharaui en Euskadi\n10 eta 12 urte bitarteko saharar neska-mutilekin udan bi hilabete igarotzeko harrera familiak lortzeko deialdia egin dute Tolosaldea Sahararekin elkarteak eta Tolosako Udalak. Harrera familia izan nahi dutenek apirilaren 30a baino lehen eman behar dute izena.\nOporrak Bakean programan parte hartu nahi duten familiak behar dira Tolosan. Tolosaldea Sahararekin elkarteak, udalaren laguntzarekin bideratuta, 10 eta 12 urte bitarteko haur sahararrak udan bi hilabetez etxean hartuko dituzten harrera familiak behar direla adierazi du, haur horien elikadura eta osasuna hobetzeko helburuarekin.\nPrograman parte hartzeko baldintza bakarra bete behar da: harrera familia izateko nahia izatea. Izena ematen duten familien arabera erabakiko dute ondoren zenbat haur etorriko diren. Hala, harrera programa malgua izaten da, harrera familia bakoitzaren egoerara eta aukeretara egokitzen delako. Harrera familia guztiek udalak emandako diru laguntza bat jasoko dute gastuei aurre egiteko.\nHarrera familia izan nahi dutenek, apirilaren 30a baino lehen eman behar dute izena, Tolosako Udaleko Gizarte Zerbitzuen sailean edota 696 014 789 telefonora deituta. Oporrakbakean@gmail.com helbidera mezua bidaliz edota www.oporrakbakean.eus webgunean eskuratu daiteke Oporrak bakean programari buruzko informazio gehiago.\n05/03/2020\t por Delegación Saharaui en Portada, Solidaridad Vasca


Barrenkale (III) — Eibar.ORG | Eibarko peoria\nHemen zaude: Hasiera / Blogak / Lagun batek esan dit lagun batek esan diola / Barrenkale (III)\nJulen Gabiria 2005/05/11 08:33\nIrakurle gazte batek mezua bidali dit posta elektronikoz, esanez Barrenkale eta enparauetako kontu hauek fin-fin irakurtzen dituela, eta, MCDk Barrenkaleri eskainitako abestiak zioen moduan, burua lehertu beharrean duela azken asteotan idazten ari naizen nesken kontuarekin. Nahikoa duela larunbateroko sufrikarioarekin, nahikoa begiratu eta gozatu ezinarekin, zer eta orain agure buruzuri oilanda zalea etorri eta deskribatzen hasteko zelakoa den Barrenkaleko gau-fauna arropa bakoa. Ia-ia literalki esan dit hori dena, arropa bakoarena neuk gehitu dudan arren. Beste detaile bat ere ematen zuen: "gero beltzak eta moroak daude", eta barkamena eskatzen zidan hori aipatu beharragatik, ez dela arrazista eta hori dena. Gero, mutikoa kexu agertzen zen, etorkinek neskak kentzen zizkietela eta ea hori ere aipatuko nuen inoiz.\nBada, aipatu dut. Baina ez horrek kezkatzen nauelako, ezpada etorkinen gaia buruan mailuka izaten dudalako ia egunero: urteak pasatu dira kolore guztietako lehenengo pertsonak gurera heldu zirenetik, baina iruditzen zait orain egiten dugun banaketa nabarmenagoa dela. Lehen, banaketa azalaren kolorearen araberakoa zen. Orain etorkinaren jatorria da aipatzen dena: errumaniarrak, ekuadortarrak, marokoarrak. Inpresio hori daukat, sailkapena gero eta gehiago mugatzen dela eskuaira eta kartaboiz egindako marra (geo)politikoetara, edo, bestela, erlijio eta sineskeretara. Eta akaso oker egongo naiz, baina iruditzen zait gaur egun azalaren kolorearekin ahaztea bezain zaila dela jatorriarekin ahaztea, komunikabideek gogoraraziko digutelako gizon batek Orioko emakume kolonbiarra jipoitu duela edo Kortezubiko lapur ukrainarrak kartera kendu diola elizatik irteten ari zen andreari. Eta, bitartean, ez dakit Larrabetzuko bikoteak adoptatutako ume txinatarrak noiz arte jarraitu beharko duen txinatar izaten, jendearen begietara.\nEta, esate baterako, Barrenkale baino hiru kale harago, Andra Mari kaleko eskolan, etorkinak pilatzen dituzte, gainontzekoekin elkartzeko aukera barik, eta kartaboia ze asmakuntza ona den irakasten diete.\nzoritxarrez egilearen jatorria kanpotarra denean bakarrik aipatzen ditek komunikabideek, ta komunikabideek gertaera "txarretaz" bakarrik jarduten diatenez, kanpotar=txar asoziazioa egunero sinistarazten saiatzen duk baten bat\nurretxuko kamioilari batek aurretik berrehun ardi eraman ezkero, inork ez dik esango urretxukoa zela, baina hau txekiarra izan ezkero, denok entzungo diagu nongoa zen berrehun ardi erail dituen malapartatua\nEta ze pozik entzuten dugun euskal artzainak AEBra joan zirela eta euren euskal nortasunari eutsi diotela belaunaldiz belaunaldi. Guztiz amerikar eta guztiz euskaldun, haiek. Hona etorritakoak guztiz kanpotar (Espainiatik etorri ez badira, jakina, horiek ez baitira inoiz kanpotar izan eta ez baitute inoiz gure kultura arriskuan jarri...). Eta zelako elkartasuna sentitzen dugun AEBn edo Filipinetan euskal jatorrizo bati herio zigorra ezartzen zaionean, denok dakigulako euskaldunok ez garela ez lapur ez hiltzaile, ezta beste herri batean inmigrante garenean ere. Baina Europa pobre horretatik, Afrikatik, Hego Amerikatik etorritakoak bai gaiztoak, lapurrak eta hiltzaileak. Eta ez dute integratu gura, seguruenik! Noziko Eusko Label sigilua pertsonentzako, paparrean ondo eroateko moduan?


Foruko ondarea babesteko aldarrikapena egin du Urdaibaietz taldeak - Busturialdeko Hitza : Busturialdeko Hitza\nForuko ondarea babesteko aldarrikapena egin du Urdaibaietz taldeak\nKultur ondare aldetik aberatsa da Forua, eta horren adibide dira Aita Frantziskotarren komentua eta bere eliza. Eremu hori ondare moduan babestuta mantentzea gura du Urdaibaietz plataformak. “Udalak komentuko lursailetan etxebizitzak eraiki gura ditu, eta guk eremu guztia kontuan hartzea gura dugu, ez bakarrik eliza. Komentua bere osotasunean gordetzea gura dugu”. Diotenez, proposamen zehatza egin diote udalari. Parte batean aterpetxea jartzea eta bestean, historia eta kultura batuz museo etnografikoa egitea proposatu dute. Bertan, herriko zein Aita Frantziskotarren historia biltzea eta Bizkaieraren edo mendebaldeko euskararen interpretazio zentroa egotea proposatu dute. Hala, eliza bera emanaldietarako areto bihurtzea gura lukete , BilboRocken antzera. “Alkateagaz batzartu ginen, baina ordutik ez dugu besterik jakin. Arantzazuko Frantziskotarrekin ere egon ginen, baina eurek ezin dutela ezer egin diote”. Alternatibak badaudela uste dute, eta aurreikusita dauden etxebizitzak beste lursail batean eraikitzea egokiagoa litzatekeela. “Komentuetako bizimoduan, osotasun bat zegoen. Bizkaian ez dugu gordeta halako komenturik bere osotasunean, erabilera zibilak eman ahal izateko”. Balio neurtezina Foruko fraide etxeak euskararen historiarako daukan balioa “neurtezina” dela azpimarratu du Edorta Jimenez plataformako kideak: “Hainbeste dira hemen izan diren idazlegaiak, euskaltzainak, euskaltzainburuak. Euskalgintzako izen ezagunak hemen egondakoak dira. Frantziskotarretatik sortu zen intelektualitate guztia. Balio sinboliko argia dauka”. Beraz, bere historia ezagututa, historia horri dagokion erabilera ematea nahi dute.\nEguen eguerdian egindako elkarretaratzea.\n“Hirigintza Antolamenduko Plan Orokorra onartu dute, eta barruan dago UE Frantziskotarrak proiektua. Dorrea soilik mantentzea aurreikusten da, interes kulturala duela eta, baina inguru guztiak du interes kulturala. Jaurlaritzako Kultura departamentuak hiru aldiz esan du, hau bere osotasunean dela ondarea”. Iñaki Uriarte arkitektoak dioenez, administrazioetan “ohiko hutsegitea” da zelanbaiteko monumentaltasuna daukana soilik ondaretzat hartzea. Daukan balio estrategikoa “giltzarria” dela deritzo, “herrigune historikoa delako”. Bere paisaiagatik ere baliotsua dela, eta askorentzat balio sentimentala ere baduela zehaztu du. “Hemen dagoen batasunari balioa eman behar zaio. Lekua birgaitzea ekonomikoki errentagarriagoa litzateke. Eraisketa beste garai bateko kontua da, XXI. mende honetan hiri aurreratuenetan salbuespeneko kasuetan egiten dute eraisketaren alde”.


Baiona-Donostia Euskal Hiria - Auñamendi Eusko Entziklopedia\nBaiona-Donostia Euskal Hiria\nBaiona-Donostia konurbazioa Atlantikoa Europako erdigunearekin lotzen duen korapiloa da; azken hori garapen komunitarioaren ardatza da. Berez konurbazio bada ere, behar bezalako kudeaketa eskatzen du.\nEuroparen aldeko diskurtsoak, Eskualdeko Politika Komunitarioak eskualdez haraindiko lankidetzari dagokionez hartu duen mugaz gaindiko norabide agerikoak, eta bi eta hiru aldeko lankidetzarako protokoloek, mugaren bi aldeetako kide instituzionalei defizit hori zuzentzeko eta konurbazio kaotikoa dena Euskal Hiri bilakatzeko parada eskaini die.\nKasu honetan ere asimetriak agerikoak izan dira: Gipuzkoako Foru Aldundia hegoaldeko protagonista instituzionala da zalantzarik gabe, eta haren iparraldeko homonimoa Pirinio Atlantikoetako Departamendua da.\nDena den, lankidetza hori Departamenduak joera horrekiko azaldu duen interesik ezaren ondorioz finkatu da (BAM, Baiona-Angelu-Miarritze Barrutiarekin (gerora aglomerazioa), komunen arteko erakundea, Gipuzkoako Foru Aldundiarekin alderatuz eskumen apalak dituena eta mendekotasunezko finantzaketa duena, Foru Aldundiak ageri duen auto-finantzaketarekin talka egiten duena).\n1993ko urtarrilean hiru aldeko protokoloa (Euskadi-Akitania-Nafarroa) sinatu zen. Horri esker, BAM Barrutiaren eta Gipuzkoako Foru Aldundiaren arteko akordioa gauzatu zen. Hauek dira konurbazioaren berezko guneak: Baiona-Donostia eremuaren hegoaldean, bi habitat, Irun-Hondarribia (iparraldearekin duen lankidetzak berezko dinamika hartuko duelarik) eta Donostiako aglomerazioa, zentzu zabalenean (Pasaia, Hernani, Oiartzun eta Lasarteko Udalak). Iparraldean hiru habitat bereiz daitezke: Nive-Adour zonaldea, 20 komunak osatzen dutena eta BAM delakoaren gunea dena, 170.000 biztanle hartzen dituena; Nivelleko zonaldea, Donibane Lohitzune gune moduan, 35.000 biztanle baino gehiago hartzen dituena; eta Hendaiako zonaldea, 80.000 biztanle baino gehiagorekin.\n1995eko Baionako Tratatuaren ostean, bi aldeek EIET izaera juridikoa (GEIE Frantzian eta AEIE Espainian) hartzea adostu zuten, hots, Ekonomia Intereseko Europako Talde gisa. Agentziak proposamenak aurkezten ditu, proiektu handiak txertatzeari muzin eginez. Haren helburua maila guztietan zehaztu eta ezarritako politika publikoetan euskal konurbazioaren ikuspegia barneratzea da.\nEuskal Hiriarekin lotutako mugaz gaindiko lankidetzak badu abantaila bat, hau da, politika publikoak finkatzeko ez, baizik eta haiek proposatzeko erakunde bat denez, mugikortasun eta arintasun handiagoa du. Baina, izaera horrek ere badu eragozpen bat. Bere ikerketa-eremua Bilbo eta Bordele artean lekutzen den tamaina erdiko benetako Euro Hiria da. Bertan izaera askotariko jarduerak ikertu eta kudeatu behar dira, esate baterako, azokak, aireportuak, TGV trenaren geltoki bat ezartzeko balizko aukera edota turismoa. Asimetriak, beraz, arazoak ere badakartza. %50eko finantzaketaren arauaren ondorioz, Gipuzkoako Foru Aldundiaren eta BAM esparruaren arteko baterako ekimenak egitea zailagoa da, izan ere, bi protagonista horien ahalmen finantzarioa oso ezberdina da.\nLETAMENDIA, F. (koord.) (2006): Acción colectiva Hegoalde-Iparralde, Ed. Fundamentos, Madril.


Del Burgoren bila hemerotekan, lagundu !! Sustatu.eus - Teknologia albisteak\nDel Burgoren bila hemerotekan, lagundu !!\n2006-05-09 : 11:05\nHorrelako bitxikeriak gertatzen direnean, interneteko bilatzaile potenteenek ere ezin dizute lagundu, hau marka, nola liteke? Del Burgoren senide batek Nafarroaren historia nola faltsutzen zuen aipatu du berriki norbaitek hedabideetan. Pistaren bat emango didazue akaso denon artean adiskideok...\nAlegia, Del Burgo horrek testu historiko batean Nafarroaren izaera katolikoaz aipurik topatzen zuenean, izaera espainol bihurtzen zuela bere transkribapenean.\nInork ba al daki hori nork kontatu duen, zein hedabidetan dagoen aipua? Orain dela gutxi izan da.\n2006-05-09 : 15:17\nBeharbada beste zerbaiten bila zabiltza, baina artikulu hauek mamitsuak dira benetan.\n2006-05-09 : 16:11\n> Horrelako bitxikeriak gertatzen direnean, interneteko bilatzaile potenteenek ere ezin dizute lagundu, hau marka, nola liteke? Del Burgoren senide batek Nafarroaren historia nola faltsutzen zuen aipatu du berriki norbaitek hedabideetan. Pistaren bat emango didazue akaso denon artean adiskideok...\n> Alegia, Del Burgo horrek testu historiko batean Nafarroaren izaera katolikoaz aipurik topatzen zuenean, izaera espainol bihurtzen zuela bere transkribapenean.\n> Inork ba al daki hori nork kontatu duen, zein hedabidetan dagoen aipua? Orain dela gutxi izan da.\nHedabidetan ez dut entzun baina aipatu zuten tipoa haren aita ote?\nBegiratu bat eman Auñamendin, Jaime del Burgo Torres sarreran. Eusko Ikaskuntza-EuskoMedia Fondoa-Bernardo Estornes Lasa - Auñamendi Entziklopedia.\n2006-05-09 : 18:21\nZuzen zabiltza, duela gutxi argitara eman den liburu batek perla hori biltzen du. Asmakilo gisa eman dezagun, liburua gazteleraz dago idatzia, izenburuak, besteak beste, foruak eta memoria hitzak biltzen ditu, eta bilduma bateko hirugarren zenbakia da, zinez gomendagarria, ez bakarrik aipatu aipu horrengatik. Aipu horretan, Del Burgoren zuzentasun eza agerian uzten da, baina, ez dezagun ahantz, gorrak eta itsuak nonahi dira, Del Burgoren aipua askozaz ere mesedegarriago litzateke, arrazoiak pausatzerakoan, bera bezain itsuak ez bagina.\n2006-05-09 : 18:33\nDel Burgoren gezurrak (Bero-beroan)\nSanti Leone historialari nafarrak Nafarroako foruen historia aztertu du Los fueros de Navarra como lugar de la memoria bere lehen liburuan. Honen harira hilaren 22an Berrian emandako elkarrizketa batean, gaia lantzean Jaime Ignacio Del Burgoren gezur pare bat harrapatu dituela dio: «Haren esanetan Nafarroa beti espainiar zaletasunaren aldekoa izan da, eta hori esateko XVI. mendeko idazki batean oinarritzen da. Nik jatorriko iturria aurkitu nuen artxiboan, eta ohartu nintzen hispanitate hitzaren ordez kristautasun hitza jartzen zuela. Eta hori behin eta berriz erabili du Del Burgok».